Kerap Sakit Belakang Antara Simptom Kanser Buah Pinggang, Sila Semak Keadaan Diri

Lelaki berusia dengan
tabiat merokok
lebih berisiko untuk mengalami kanser buah pinggang. Jom ketahui lebih mengenai masalah pada
buah pinggang
 ini.

Untuk mendapatkan lebih banyak info tentang Kanser sila dapatkannya
di sini.

Definisi

Apakah itu kanser buah pinggang?

Kanser buah pinggang ialah sejenis kanser yang berlaku pada organ buah pinggang.

Buah pinggang anda merupakan organ yang berbentuk seperti kacang dan mempunyai saiz sebesar penumbuk tangan anda.

Organ ini terletak di belakang organ abdominal, yang mana setiap buah pinggang itu terletak bersebelahan tulang belakang anda. Kekerapan berlakunya kanser ini semakin meningkat.

Salah satu sebabnya ialah penggunaan teknik pengimbasan seperti Imbasan Tomografi Berkomputer (CT) kerap kali digunakan.

Pemeriksaan ini mungkin menyebabkan penemuan masalah pada buah pinggang secara kebetulan semakin meningkat.

Berapakah kebarangkalian mengalami masalah pada buah pinggang ini?

Institut Kanser Negara Amerika Syarikat menganggarkan lebih daripada 61,000 kes baru barah buah pinggang ditemui di Amerika Syarikat pada tahun 2015.

Untuk orang dewasa, barah buah pinggang yang paling kerap dijumpai ialah kanser sel
buah pinggang
 carcinoma.

Jenis-jenis kanser buah pinggang yang kurang diketahui juga boleh berlaku.

Kanak-kanak lebih cenderung untuk mengidap sejenis barah buah pinggang yang dikenali sebagai ketumbuhan Wilm’s.

Sila berhubung dengan doktor anda untuk maklumat lanjut.

Simptom

Apakah simptom-simptom kanser buah pinggang?

Tanda-tanda dan simptom kanser ini adalah pelbagai bergantung kepada peringkat kanser itu ditemui. Masalah pada buah pinggang ini jarang menunjukkan simptom ketika di peringkat awal.

Ketika kanser ini merebak, simptom-simptom yang berlaku ialah:

S
akit belakang yang berterusan
, terutama di bahagian bawah tulang rusuk

Kencing berdarah

Sakit perut / abdominal

Ketulan di dalam abdomen

Kelesuan

Sakit di bahagian rusuk

Demam yang berpanjangan

Kurang berat badan

Sembelit

Kulit pucat

Tidak tahan kepada suhu yang sejuk

Masalah penglihatan

Keguguran rambut
 yang berlebihan bagi wanita

Bilakah saya harus berjumpa doktor saya?

Sekiranya anda mempunyai tanda-tanda atau simptom yang dinyatakan atau mempunyai sebarang pertanyaan, sila hubungi doktor anda.

Tubuh badan setiap manusia bertindak balas berbeza-beza.

 Seeloknya adalah berbincang dengan doktor anda untuk membuat keputusan yang terbaik.

Punca

Baca juga:

https://wp.hellodoktor.com/urologi/sakit-buah-pinggang/

Apakah penyebab kanser buah pinggang?

Sehingga kini, tiada kepastian berkenaan penyebab barah buah pinggang.

Para doktor mengetahui bahawa masalah pada buah pinggang ini bermula apabila sesetengah sel buah pinggang bermutasi di dalam DNA.

Mutasi ini menyebabkan sel-sel membiak dan membesar dengan mendadak.

Sel-sel yang terkumpul membentuk ketumbuhan yang membesar lebih daripada saiz asal buah pinggang.

Sebahagian sel boleh membahagi dan tersebar (metastasis) kepada bahagian tubuh badan yang lain.

Faktor risiko

Apakah yang meningkatkan risiko saya terhadap kanser buah pinggang?

Terdapat banyak risiko yang menyebabkan kanser ini termasuklah:

Usia yang tua

Lelaki

Perokok jangka masa panjang

Penghidap darah tinggi

Pesakit yang menjalani dialisis untuk jangka masa panjang disebabkan
kerosakan buah pinggang

Kegemukan

Mempunyai buah pinggang berbentuk ladam kuda, merupakan kecacatan usia muda

Mempunyai penyakit buah pinggang
polycystic kidney

Terdedah kepada bahan toksik di tempat kerja

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah barah buah pinggang didiagnosis?

Jika doktor anda mengesyaki bahawa anda mempunyai penyakit ini, pemeriksaan fizikal akan dijalankan dan pemeriksaan susulan akan dinasihatkan oleh doktor anda.

Prosedur dan ujian-uijan yang digunakan untuk mendiagnosis barah buah pinggang adalah:

Ujian air kencing dan darah:

Ujian air kencing dan darah anda akan memberi petunjuk kepada doktor anda berkenaan sebab-sebab terjadinya simptom ke atas diri anda

Ujian pengimbasan:

Ujian pengimbasan membolehkan doktor anda untuk melihat ketumbuhan atau sebarang perubahan abnormal pada buah pinggang.

Ujian pengimbasan terdiri daripada ultrasonografi, pengimbasan Tomografi Berkomputer (CT scan) atau pengimejan magnetik resonans (MRI)

Pensampelan tisu buah pinggang (biopsi):

Di dalam sesetengah kes yang berlaku, dokor anda akan menasihatkan untuk melakukan prosedur mengambil sedikit sampel sel (biopsi) daripada kawasan buah pinggang yang dicurigai.

Sampel ini akan diuji di dalam makmal untuk sebarang tanda-tanda kanser.

Sekiranya doktor anda mendapati buah pinggang anda mungkin mempunyai kanser buah pinggang, langkah seterusnya adalah untuk menentukan peringkat kanser ini.

Proses mengesan tahap kanser ini terdiri daripada CT scan yang lebih terperinci ataupun teknik pengimbasan yang dirasakan sesuai oleh doktor anda.

 Kemudian doktor anda akan menentukan nombor untuk mengetahui peringkat kanser anda.

Terdapat 4 peringkat utama di dalam barah buah pinggang di antaranya:

Peringkat pertama:

Pada peringkat ini, ketumbuhan boleh mencapai diameter sehingga 2 ¾ inci (7cm). Ketumbuhan ini terbatas di dalam buah pinggang.

Peringkat kedua:

Peringkat kedua kanser buah pinggang adalah lebih besar daripada peringkat pertama tetapi ia masih terbatas di dalam buah pinggang.

Peringkat ketiga:

Pada peringkat ini, ketumbuhan membesar melebihi tisu buah pinggang dan berkemungkinan untuk merebak ke nod limfa yang berdekatan.

Peringkat keempat:

Kanser telah merebak keluar daripada buah pinggang, ke nod limfa yang berlainan atau ke bahagian tubuh badan yang lain seperti tulang, hati dan paru-paru.

Bagaimanakah kanser buah pinggang dirawat?

Rawatan kanser buah pinggang memfokuskan kepada membuang ketumbuhan daripada tubuh badan. Ini adalah prosedur yang sering dilakukan di dalam pembedahan.

Pembedahan boleh dijalankan secara radikal atau konservatif. Berikut merupakan rawatan-rawatan yang biasa disyorkan oleh doktor anda seperti:

Radical Nephrectomy

Radical nephrectomy ialah prosedur untuk membuang buah pinggang anda. Keseluruhan organ dibuang, bersama-sama sebahagian tisu di sekeliling dan nod limfa.

 Glan adrenal mungkin akan dibuang juga. Pembedahan ini dijalankan melalui hirisan yang besar ataupun melalui laparoskop.

Conservative Nephrectomy

Conservative Nephrectomy akan membuang ketumbuhan, nod limfa dan sebahagian tisu di sekeliling.

Sebahagian daripada buah pinggan akan dibiarkan.
Ini dikenali sebagai nephron-sparing nephrectomy.

Sel-sel ketumbuhan akan dimatikan secara pembekuan yang dipanggil cryosurgery, atau radiofrequency ablation, yang mana prosedur ini akan membakar ketumbuhan tersebut.

Barah buah pinggang yang metastasis

Kanser buah pinggang yang sudah metastasis tidak boleh dirawat secara pembedahan sahaja. Selepas ketumbuhan dibuang secukupnya dengan pembedahan, rawatan susulan adalah diperlukan.

Ini terdiri daripada immunotherapy, targeted therapy, dan radiasi. Rawatan-rawatan ini mempunyai kesan sampingan.

Immunotherapy

Immunoitherapy menggunakan bahan kimia immunoactive sintetik yang ditemui di dalam tubuh badan.

Interferon dan alsesleukin (proleukin) merupakan contoh-contoh ubat yang dignakan semasa immunotherapy.

Targeted drug

Targeted drugs
 adalah ubat yang dicipta untuk menghalang isyarat yang tidak normal yang ditemui di dalam sel kanser buah pinggang.

Ubat-ubat ini akan menghentikan pembentukan salur darah yang baru yang membekalkan nutrisi kepada
sel-sel kanser
.

Perubahan gaya hidup dan rawatan sampingan

Apakah perubahan gaya hidup ataupun rawatan sampingan yang boleh membantu saya menangani barah buah pinggang?

Berikut merupakan perkara-perkara yang boleh membantu mengelakkan kanser ini:

Tidak merokok

Mengamalkan diet yang seimbang

Menjaga berat badan yang sihat

Menjaga diri anda daripada terdedah kepada bahan toksik ketika berkerja

Menjaga tekanan darah

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Suami Kena Tolong Sama Isteri Menjaga Bayi, Ini 4 Panduan Berguna Yang Boleh Ayah Praktiskan

Selalunya, ibu sahaja yang akan diberikan tanggungjawab untuk menguruskan bayi dari A-Z. Jika si ayah membantu pun, itu masih dilakukan dengan pemantauan daripada ibu. Namun, bagaimana pula jika berlaku hal kecemasan kepada ibu, seperti perlu bekerja luar kawasan ataupun dimasukkan ke hospital? Jadi, bersedialah para bapa untuk menggalas tanggungjawab menjaga anak-anak.

Sebaik-baiknya, tanggungjawab untuk menjaga anak perlu digalas oleh kedua-dua ibu dan bapa. Suami perlu mengambil tahu dan membantu isteri dalam hal ehwal penjagaan anak supaya boleh bersedia jika hal-hal kecemasan berlaku. Buat si ibu pula, berikan kepercayaan kepada suami anda untuk sama-sama membantu anda menjaga bayi. Ini panduan untuk bapa belajar menjaga bayi mereka.

Fahami perangai bayi:
 Setiap anak sudah pasti mempunyai perangai yang berbeza. Sudah tentu si ibu yang lebih memahami perangai bayi mereka. Jadi, ibu perlu kerap bercerita tentang kelakuan dan aktiviti bayi kepada si bapa supaya sedikit sebanyak bapa boleh mengetahui tabiat dan aktiviti harian bayi mereka. Contohnya, jika bayi terjaga daripada tidur dan menangis, bapa perlu periksa adakah disebabkan lampin basah ataupun disebabkan kembung perut. Selain itu, ibu boleh memberitahu suami tentang tabiat tidur bayi seperti perlu menutup lampu sebelum tidur ataupun tidak boleh membuat bising semasa bayi tidur.

Apa yang bayi anda gemari?
Dalam menjaga bayi yang belum pandai bertutur, anda perlu tahu cara memujuk anak anda jika dia merengek atau menangis. Jadi, wahai bapa, bertanyalah kepada isteri anda tentang cara untuk membuatkan anak anda gembira. Contohnya, tarik minat anak anda untuk mandi, dengan cara meletakkan mainan terapung seperti itik dan bola dalam tab mandiannya.

Tahu rutin harian bayi anda:
Bayi mempunyai waktu makan dan tidur yang tetap setiap hari. Jadi, ketahui jadual waktu makan dan tidur bagi mengelakkan bayi meragam. Jika si anak sudah pandai makan makanan pejal, si bapa perlulah belajar sekurang-kurangnya dua resipi bayi. Selain itu, anda juga perlu tahu jika anak mengalami alergi pada sebarang makanan.

Kenali tanda bayi meragam:
Anda perlu mengetahui punca anak meragam atau menangis. Adakah tanda-tanda yang ditunjukkan normal atau kerana anak kurang sihat. Sediakan termometer bayi di rumah supaya mudah untuk anda mengetahui suhu badan bayi. Jika disebabkan demam atau sakit selesema mahupun batuk, maka segeralah membawa bayi anda mendapatkan rawatan.


Risau Nak Makan Daging Kambing? Betul Ke Ia Boleh Menyebabkan HIPERTENSI?

Kebanyakan orang yang menghidap penyakit
hipertensi
 atau darah tinggi akan mengehadkan atau mengelakkan daripada memakan daging kambing kerana ia dikhuatiri akan menyebabkan tekanan darah naik.

Fakta yang anda perlu tahu

1. Kolesterol rendah daripada daging ayam atau lembu

Setiap 100 gram daging kambing mengandungi lebih kurang 109 kalori, yang mana ia lebih rendah berbanding kalori daging lembu (250 kalori) dan ayam (195 kalori).

Kolesterol daging kambing juga lebih rendah iaitu 57 mg per 100 gram,
sementara daging lembu
 mempunyai 89 mg dan ayam 83 mg bagi setiap hidangannya.

Keseluruhannya, 100 gram daging kambing hanya mengandungi 2.3 gram lemak, sementara daging lembu boleh mencapai 15 gram dan ayam 7.5 gram.

Ini bermakna satu hidangan daging kambing hanya memenuhi 4% daripada keperluan lemak setiap hari. Berdasarkan pengiraan 2,000 kalori sehari.

Walaubagaimana pun, daging kambing
adalah sumber protein yang baik
 sama seperti daging lembu dan ayam. Jumlah protein dalam daging kambing lebih kurang 20 gram, sementara daging lembu dan ayam lebih kurang 25 gram dan 30 gram setiap hidangan.

Setiap hidangan 100 gram daging kambing boleh memenuhi hampir 50% keperluan protein harian.

2. Makan daging kambing menyebabkan hipertensi adalah tidak benar

Daging merah tidak sepatutnya dimakan terlalu banyak kerana ia mempunyai kandungan lemak tepu yang cukup tinggi yang boleh meningkatkan kolesterol dan menyebabkan penyakit jantung.

Oleh itu, pastikan pengambilan lemak tepu daripada makanan tidak boleh melebihi 20 gram setiap hari.

Umumnya, terdapat 6 gram lemak tepu dalam daging lembu dan 2.5 gram dalam ayam bagi setiap hidangan. Sementara itu, lemak tepu dalam daging kambing adalah hanya sekitar 0.71 gram per 100 g.

Daging kambing kaya lemak tak tepu, iaitu sekitar 1 gram setiap bahagian, berbanding dengan daging lembu atau ayam.
Lemak tak tepu adalah sejenis lemak baik
 yang membantu mengimbangi paras kolesterol darah, mengurangkan keradangan dalam badan dan menstabilkan degupan jantung.

Bagaimana dengan mitos ia menyebabkan hipertensi?

Memakan daging kambing tidak menyebabkan hipertensi. Bagaimana pun terdapat beberapa faktor yang mana meningkatkan tekanan darah.

Tekanan darah tinggi berlaku selepas memakan daging kambing
 selalunya disebabkan teknik memasak yang salah. Memasak daging kambing dengan cara goreng, bakar atau panggang akan meningkatkan kalori dalam makanan.

Teknik memasak ini kebanyakannya memerlukan minyak masak, mentega atau marjerin yang kemudian menjadi lemak dan diserap oleh daging. Ini menyebabkan kalori makanan tinggi mencapai 64%.

Pengambilan kalori yang tinggi dalam badan akan berubah menjadi lemak, dari semasa ke semasa ia berkumpul dalam saluran darah dan menyebabkan tekanan darah meningkat.

Tip selamat makan daging kambing

Jika anda ingin makan daging kambing tetapi bimbang mengenai risikonya terhadap kesihatan, sebaiknya elakkan hidangan kambing bergoreng, dibakar atau dipanggang.

Sebaliknya olah makanan kepada cara memasak lain iaitu sup. Tambahkan juga sayuran kaya serat, vitamin dan mineral bersama hidangan kambing anda.


8 Faktor Risiko Yang Boleh Jadi Punca Kanser, Kita Semua Tidak Terkecuali!

Di seantero dunia, bahaya kanser itu sudah kian
memuncak sehingga menjadi punca kematian yang kedua tertinggi
 dan telah meragut kira-kira 9.6 juta nyawa pada tahun 2018.

Pertubuhan Kesihatan Dunia (WHO) menyatakan bahawa 141,021 kes kanser telah direkodkan di seluruh dunia pada tahun 2018.

Manakala di benua Asia, sekitar 9.5 juta kes individu didiagnosis penyakit kanser telah direkodkan di rantau ini pada tahun 2020.

Bahaya kanser ini bukan satu isu yang kecil kerana semua orang berisiko terkena kanser. Oleh itu, adalah sangat penting untuk kita semua faham faktor risiko penyebab penyakit ini.

Apa itu kanser yang sebenarnya?

Sementara sel di dalam tubuh badan kita akan berkembang dan terbahagi dengan normal, kanser itu adalah istilah apabila proses-proses sel ini berlaku dengan tidak terkawal.

Apabila sel dihasilkan dengan lebih banyak, maka ia boleh jadi punca ketumbuhan pada kawasan tertentu yang terlibat sama ada bersifat kanser (
malignant
 )atau tidak (
benign
).

Terdapat lebih daripada 100 jenis kanser
 yang boleh menjejaskan seluruh tubuh badan manusia selain akan menyebarkan ke organ-organ lain.

Dalam pada itu, wujud juga jenis kanser lain yang tidak akan menyebabkan ketumbuhan di dalam tubuh badan seperti leukemia.

Apa faktor risiko penyakit kanser?

Untuk pengetahuan anda semua, ada banyak faktor risiko yang mungkin akan mempengaruhi risiko anda terkena penyakit ini meskipun ia bukan punca langsung.

Pun begitu, mempunyai satu atau lebih faktor risiko ini adalah satu pemangkin untuk anda lebih awal menjalani pemeriksaan kanser sebelum ia jadi lebih teruk.

Faktor risiko kanser #1. Usia

Ya, memang benar kanser boleh menyerang individu tanpa kira usia. Namun hipotesisnya;
semakin tua usia individu, semakin tinggi risiko kanser
.

#2. Pilihan gaya hidup

Tabiat merokok, diet tinggi lemak serta pekerjaan
 yang melibatkan bahan kimia adalah contoh gaya hidup yang mungkin boleh meningkatkan risiko kanser.

Kebanyakan kanak-kanak yang menghidap kanser pula mungkin sudah terdedah dengan gaya hidup di atas ini sejak dari usia muda lantas mengancam nyawa mereka.

Faktor risiko kanser #3. Obesiti

Individu obes adalah tinggi risiko kanser
 ekoran kewujudan lemak visceral, atau lemak yang wujud di sekeliling organ penting mengalami keradangan yang teruk.

Keradangan ini seterusnya akan menyebabkan penghasilan insulin berlebihan di dalam pankreas di samping sel lemak ekstra menghasilkan lebih banyak estrogen.

Kesannya, insulin dan estrogen yang berlebihan mungkin akan jadi punca sel kanser bertambah.

#4. Sejarah keluarga

Ia adalah faktor risiko kanser dari semua jenis
. Jadi, adalah tidak mustahil untuk pelbagai jenis kanser berlaku dalam satu susur galur keluarga akibat mutasi genetik.

Dalam pada itu, pendedahan terhadap bahan kimia berdekatan dengan tempat tinggi juga mungkin akan mendatangkan bahaya kanser kepada ahli keluarga.

#5. Sistem imun lemah

Sistem imuninasi tubuh badan adalah penting untuk melawan penyakit. Apabila ia lemah, maka fungsi untuk melawan jangkitan juga turut akan jadi lemah.

Pesakit yang sedang mengambil ubatan imunisasi atau mereka yang ada
penyakit berkaitan seperti HIV/AIDS
 akan hilang daya tahan untuk lawan sel kanser.

Selain itu, ada juga gangguan geentik yang boleh mengubah sistem imun tubuh badan manusai seperti
Sindrom Wiskott-Aldrich
 atau
Beckwith-Wiedemann
.

#6. Pendedahan kepada virus

Terdedah kepada virus tertentu akan meningkatkan risiko bahaya kanser seperti
limfoma sama ada jenis
Hodgkin
 atau bukan
Hodgkin
.

Antara jenis virus yang diperkatakan itu adalah virus Epstein-Barr, HIV dan AIDS.

#7. Pendedahan kepada persekitaran

Memandangkan bahaya kanser itu diakibatkan oleh perubahan pada pertumbuhan dan penyebaran sel, perubahan pada DNA akibat persekitaran juga adalah salah satu punca.

Dikenali sebagai perubahan persekitaran karsinogen, faktor risiko tersebut adalah
asbestos, serbuk kayu, asap rokok dan lain-lain
.

#8. Pendedahan kepada radiasi

Mungkin benar bahawa cahaya dan tenaga daripada telefon pintar tidak mampu untuk mencetuskan kanser namun ada sumber lain yang boleh jadi punca.

Contohnya seperti radiasi daripada sinar X, sinar Gamma, partikel Alfa, partikel Beta, neutron, radon yang
 mungkin akan mengubah DNA tubuh badan
 manusia.

Kesimpulannya, selain faktor keturunan, ada banyak lagi faktor risiko lain yang membuatkan seseorang itu berisiko mendapat kanser. Jadi, sila amalkan gaya hidup sihat dan dapatkan pemeriksaan kesihatan berkala.

#OpenYourMind #CelikKanser


Payudara Kendur? Jangan Risau Ada Pembedahan Untuk Naikkan Buah Dada Jadi Lebih Tegang!

Pembedahan naikkan payudara (mastopexy) adalah pembedahan kosmetik untuk menghilangkan kulit yang berlebihan daripada payudara anda untuk memperbaiki bentuknya dan mengetatkan kulit dan tisu sekeliling untuk membina semula bentuk payudara yang kukuh sama seperti ketika anda masih muda.

Di samping itu, pembedahan ini dapat mengurangkan areola (kawasan gelap di sekitar puting susu), kawasan ini cenderung menyebar dari semasa ke semasa.

Punca-punca payudara kendur selalunya termasuk:

Kehamilan

Menyusu;

Turun naik berat badan

Penuaan

Graviti

Mengapakah Pembesaran Payudara dijalankan?

Sebab-sebab yang paling biasa yang menjadikan payudara anda tidak lagi kukuh dan montok seperti ketika anda masih muda adalah kehamilan, menyusu dan
turun berat badan.

Selain itu apabila anda makin tua, payudara anda secara beransur-ansur akan kehilangan bentuk asalnya dan menjadi kendur dari semasa ke semasa. Untuk memperbaiki keadaan ini, anda boleh melakukan pembedahan menaikkan payudara jika anda menghadapi masalah berikut:

Dua payudara kendur

Tisu payudara lembut, lembab, tidak lagi kukuh seperti dahulu

Dua puting menuju ke bawah

Kehilangan berat badan yang cepat menyebabkan kulit payudara hilang ketegangan dan menjadi berkerut

Biasanya, kebanyakan wanita berpuas hati dengan payudara mereka selepas menjalani pembedahan ini. Tetapi anda boleh membuat payudara kelihatan lebih baik jika anda mahu dengan menggabungkan dengan pembedahan pembesaran payudara.

Anda perlu memahami dengan berhati-hati dan amaran sebelum pembedahan. Bincang dengan doktor anda jika anda mempunyai sebarang soalan.

Untuk mendapatkan lebih banyak info tentang Kesihatan, sila dapatkannya
di sini.

Faktor-faktor Risiko

Apakah yang meningkatkan risiko saya kepada Pembedahan Naikkan Payudara?

Pembedahan dilakukan di bawah anestesia, yang bermakna anda akan tidur semasa pembedahan. Anda akan diminta mematuhi arahan untuk puasa, di mana anda tidak dibenarkan makan atau minum, terutamanya selama enam jam sebelum pembedahan. Walaubagaimanapun, perkara yang paling penting adalah mengikuti nasihat pakar bius.

Di hospital, jururawat anda boleh memeriksa kadar jantung, tekanan darah, dan
menguji air kencing
 anda. Pakar bedah akan menjelaskan bagaimana untuk bersedia untuk pembedahan. Anda mungkin memerlukan
mamogram (x-ray payudara)
sebelum pembedahan.

Adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Diagnosis dan Rawatan

Apa yang berlaku semasa Naikkan Payudara?

Pembedahan biasanya mengambil masa kira-kira 90 minit.

Pakar bedah membuat insisi pada sempadan areola (kawasan gelap di sekitar puting susu) dan dipotong di sepanjang bahagian bawah areola anda. Mereka akan mengeluarkan kulit yang berlebihan dan membentuk semula tisu payudara. Pakar bedah akan mengangkat
puting anda ke kedudukan yang lebih tinggi.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Pemulihan

Apa yang berlaku selepas Naikkan Payudara?

Payudara anda akan berubah warna
; anda akan merasa kukuh dan bengkak. Anda sudah boleh pulang ke rumah pada hari pembedahan.

Anda boleh kembali ke aktiviti harian dalam masa 2-3 minggu. Anda boleh kembali bekerja selepas dua minggu, bergantung kepada jenis pekerjaan. Anda akan dapat membuat beberapa aktiviti yang terhad, seperti membawa bayi anda, selepas kira-kira dua minggu.

Bersenam dengan kerap akan membantu anda kembali ke aktiviti harian secepat mungkin. Sebelum anda memulakan latihan, tanya pendapat doktor anda.

Keputusan pembedahan menaikkan payudara diperbaiki secara beransur-ansur dalam enam bulan pertama. Payudara anda akan menjadi lebih lembut dan lebih semula jadi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ada Khasiat Makan Pedas Pada Kaum Adam, Katanya Boleh Bantu Rawat MATI PUCUK

Lelaki yang
suka makan pedas mempunyai paras testosteron yang tinggi
.

Berikut merupakan rumusan kajian yang dibuat di Universiti Grenoble-Alpes, Perancis.

Kertas kajian tersebut telah diterbitkan pada tahun 2015 dan ia berjaya menarik perhatian para lelaki yang bergelut dengan
 masalah syahwat rendah dan mati pucuk
.

Jika anda ingin mengetahuinya dengan lebih lanjut, baca artikel ini.

Capsaicin, bukan elak kanser semata-mata

Capsaicin merupakan bahan aktif yang terkandung di dalam bahan makanan seperti cili.

Parasnya sering dikaitkan dengan tahap kepedasan sesuatu makanan. Jika jumlahnya tinggi, maka
makanan tersebut akan menjadi lebih pedas
.

Apa yang mungkin anda tidak tahu adalah bahan ini juga mempunyai kebolehan untuk menghindarkan penyakit, mempengaruhi hormon dan meningkatkan tahap kesihatan.

Antaranya adalah:

Meningkatkan tahap metabolisme badan.

Menurunkan rasa lapar.

Mengawal tekanan darah.

Membantu fungsi pencernaan.

Boleh melegakan kesakitan (krim kulit).

Boleh membantu mengurangkan simptom psoriasis.

Boleh menurunkan risiko kanser.

Kajian oleh Universiti Grenoble-Alpes menunjukkan,
kandungan capsaicin di dalam makanan
 boleh berkait dengan kecenderungan seseorang untuk menjadi agresif, dominan dan mempengaruhi keberanian untuk melakukan sesuatu.

Jika dilihat dengan teliti, kesemua perkara tersebut boleh dikaitkan dengan peningkatan paras testosteron.

Sebaliknya, jika paras testosteron menurun, ia boleh menyebabkan masalah kemurungan, kelesuan dan seterusnya
mempengaruhi prestasi lelaki di ranjang
.

Testosteron dan kaitannya dengan masalah mati pucuk

Walaupun tidak begitu diketahui umum, hormon testosteron juga mempunyai peranan penting dalam fungsi ereksi kaum Adam.

Hipotesis tersebut dibuat berdasarkan pemerhatian berikut:

Semakin meningkat usia,
semakin rendah jumlah testosteron di dalam badan
. Pada usia tersebut, prevalens masalah mati pucuk meningkat

Pengasian (castration) boleh menurunkan fungsi seksual lelaki secara menyeluruh

Bagi mereka yang telah dikasi, fungsi seksual mereka kembali semula selepas dirawat dengan hormon androgen

Walaupun proses ereksi bergantung kepada rangsangan seksual, namun ia juga masih merupakan proses yang bergantung kepada hormon testosteron.

Kajian jelas menunjukkan
mereka yang mengalami masalah hipogonadisme
 mempunyai kekerapan, amplitud dan kekerasan ereksi yang rendah.

Walau bagaimanapun, perkara ini tidak bermakna paras testosteron yang tinggi boleh mempengaruhi prestasi hubungan seks bagi lelaki.

Apabila ia sudah mencapai jumlah normal, peningkatan pada jumlah testosteron tidak akan menyebabkan peningkatan pada kekerapan, amplitud dan kekerasan ereksi seseorang.

Pun begitu, jika dilihat pada kes di dunia realiti, masalah mati pucuk jarang berpunca daripada
paras hormon testosteron rendah
.

Jika anda mempunyai jumlah yang rendah sekalipun, mati pucuk boleh berlaku disebabkan oleh pelbagai faktor lain.

Langkah terbaik untuk mengenal pasti punca mati pucuk adalah dengan membuat pemeriksaan di klinik/hospital.

Makan pedas boleh tingkatkan hormon androgen

Ereksi bergantung kepada rangsangan seksual.

Seseorang itu
tidak akan mengalami ereksi sekiranya mereka terlalu bergantung kepada perkara lain
 (ubat, suplemen) tanpa mengalami rangsangan seks.

Perkara ini dapat dilihat pada penggunaan pil biru dalam kalangan penghidap mati pucuk.

Kesannya berbeza mengikut individu dan ia turut boleh berpunca daripada rangsangan seksual yang dialami lelaki.

Dalam konteks makanan pedas, walaupun kajian menunjukkan ia boleh
meningkatkan keupayaan lelaki untuk mengalami ereksi
, namun mekanisme di sebaliknya masih tidak jelas.

Melalui pemerhatian jumlah testosteron meningkat dengan pengambilan makanan pedas, kaitan yang boleh dilihat bersangkut paut dengan syahwat lelaki untuk melakukan hubungan seks.

Jika
anda ada masalah syahwat rendah
, keupayaan anda untuk mengalami atau mengekalkan ereksi juga akan turut terkesan.

Maka pengambilan makanan pedas boleh meningkatkan kebolehan lelaki untuk mendapat ereksi berikutan peningkatan jumlah testosteron yang dialami berkait dengan kompaun capsaicin.

Adakah tahan pedas bermaksud anda ‘jantan’?

Dalam konteks ini, saintis masih tidak menemui jawapan yang jelas.

Adakah pengambilan makanan pedas dibantu oleh paras testosteron tinggi di dalam badan (semakin banyak testosteron, semakin anda menyukai makanan pedas)?

Atau, adakah pengambilan makanan pedas menyebabkan
peningkatan hormon androgen tersebut?

Dilema bagi persoalan ini hampir sama dengan persoalan “mana yang datang dulu, telur atau ayam?”

Kajian menunjukkan lelaki yang makan pedas sememangnya mempunyai paras testosteron yang tinggi.

Namun adakah ia bermakna makanan tersebut menyebabkan testosteron anda tinggi? Atau adakah disebabkan hormon anda tinggi
anda lebih suka mengambil makanan pedas?

Persoalan ini perlu dikaji dengan lebih lanjut.

Konklusi

Walaupun makanan pedas mempunyai keupayaan secara tidak langsung untuk meningkatkan prestasi anda di ranjang, namun jangan bergantung kepadanya jika anda mengalami masalah mati pucuk.

Rawatan mati pucuk perlu dilakukan dengan sistematik dan jika ia dibenarkan oleh doktor, makanan pedas boleh menjadi
‘suplemen’ untuk menambah baik kesan ereksi
.

Jika anda mempunyai sebarang persoalan, ajukan kepada pakar kesihatan anda sekarang.


5 Jenis Makanan Penurun Tekanan Darah Dengan Cepat, Coklat Salah Satunya!

Hipertensi berisiko untuk berlaku
 apabila tekanan darah meningkat dengan mendadak sekali gus membawa akibat bahaya kepada individu. Persoalannya, wujudkah sebarang cara, langkah, petua atau makanan penurun darah tinggi dengan cepat yang boleh membantu?

Untuk mendapatkan lebih banyak informasi tentang Kesihatan Jantung, anda boleh klik
di sini.

Tekanan darah tinggi itu bahaya atau tidak?

Untuk pengetahuan anda semua, tekanan darah tinggi atau turut
popular dengan nama hipertensi
 merupakan kondisi di mana tekanan darah bertambah tinggi berbanding paras normal.

Ya,
kondisi ini sangat berbahaya
 kerana ia boleh mengakibatkan banyak implikasi atau komplikasi buruk kepada tubuh badan lantas menjejaskan tahap kesihatan dan kesejahteraan anda.

Antara kesan buruk yang berisiko berlaku kepada individu akibat hipertensi adalah seperti berikut:

Kerosakan arteri

Kegagalan organ

Disfungsi seksual

Penyakit angin ahmar (strok)

Kehilangan nyawa

Disebabkan itu pula, adalah sangat penting untuk anda selalu cuba mengekalkan tekanan darah di paras yang terbaik iaitu sekitar 120/80 mmHg dan usah sesekali lebih daripada angka itu.

Selain
sentiasa memantau tekanan darah
, individu juga perlu mengamalkan
petua turunkan darah tinggi dengan cepat
kalau ia mula meningkat kepada 130/80 – 140/90 mmHg dan ke atas.

Makanan penurun darah tinggi dengan cepat!

Sebenarnya, setiap apa yang anda makan dan minum sedikit sebanyak boleh mempengaruhi paras tekanan darah sama ada
bakal meningkatkan atau menurunkan
 dalam jumlah agak ketara.

Dalam kes hipertensi pula
, sudah pasti kita semua mahu mendapatkan serta mengekalkan tekanan darah yang agak rendah dan stabil iaitu tidak lebih daripada 120/80 seperti yang disyorkan.

Baca lagi artikel berkaitan:

Tabiat Makan Punca Tekanan Darah Naik Dan Turun? Ini Penjelasannya

Pilihan Makanan Pun Boleh Jadi Sebab Tekanan Darah Rendah? Kena Tukar Diet!

Nak Tahu Cara CEPAT Turunkan Tekanan Darah? Jom Periksa Apa Yang Boleh & Tak Boleh Dimakan!

Maka, anda kena ambil contoh makanan penurun darah tinggi dengan cepat seperti dalam senarai:

#1. Makanan laut yang kaya dengan Omega-3

Makanan laut terutama
ikan kembung, tuna, sardin, salmon
 dan lain-lain kaya dengan kandungan Omega-3 dikatakan mempunyai efek penurun tekanan darah tinggi yang sangat efektif.

Menurut
The Journal Nutrition
, pengambilan
ikan yang tinggi dengan Omega-3
 sebanyak tiga kali seminggu dikaitkan dengan penurunan tekanan darah diastolik dan penstabilan sistolik.

Namun, jangan banyak menambah garam ketika memasak ikan atau risiko hipertensi tidak hilang!

Makanan penurun darah tinggi dengan cepat #2. Sayur

Sayur-sayuran hijau seperti bayam, kailan, kubis, sawi dan salad mengandungi kalium, magnesium dan serat sekali gus menjadikan ia sangat bagus untuk penghidap darah tinggi.

Apa yang lebih menarik, sayur juga adalah antara komponen utama di dalam
saranan bagi suku-suku separuh
 di dalam pinggan hidangan lantas membuat anda tiada alasan untuk menolak.

Makanan penurun darah tinggi dengan cepat #3. Buah

Buah-buahan tinggi nutrisi seperti
 pisang, tembikai, avokado dan pelbagai jenis beri mengandungi nitrat selain kalium, magnesium, antioksidan serta banyak lagi vitamineral.

Nitrat inilah yang mempunyai kemampuan untuk menyeimbangkan kadar natrium sekali gus akan mengurangkan tekanan darah di samping melindungi sel-sel tubuh badan daripada rosak.

#4. Produk tenusu terutama susu dan yogurt

Ada dua jenis produk tenusu yang dipercayai bagus buat penderita tekanan darah tinggi ekoran ia tinggi dengan kandungan kalsium dan rendah dengan kandungan lemak – susu dan yogurt.

Susu turut mengandungi sebatian peptida
 yang mampu menurunkan tekanan darah tinggi apabila ia diminum sekurang-kurangnya satu cawan pada setiap hari untuk kesan yang lebih jelas.

Yogurt pula mengandungi probiotik
 yang turut boleh memainkan peranan sama iaitu menurunkan tekanan darah tinggi lantas menjadikan ia sebagai salah satu minuman yang sangat sesuai.

#5. Kekacang dan coklat hitam

Ada banyak jenis kekacang yang bagus bagi tujuan
menstabilkan tekanan darah
 termasuk kacang serinding, kacang pistachio dan lain-lain tetapi mungkin tidak boleh lawan khasiat coklat hitam.

Kajian
BMC Medicine
pada tahun 2010 menyatakan bahawa coklat hitam boleh menjadi makanan penurun darah tinggi bagi individu yang tinggi risiko menghidap
prahipertensi atau hipertensi
.

Ini kerana
coklat hitam amat tinggi dengan flavonoid
, sejenis antioksidan yang mampu membantu merendahkan tekanan darah tinggi di samping melebarkan saluran dan melancarkan aliran darah.

Konklusinya, wujud banyak jenis makanan penurun darah tinggi dengan cepat namun ia mungkin memerlukan lebih banyak kajian lanjut. Dapatkan informasi dan nasihat doktor tentangnya!


Bukan Hanya Banyak Makan, 5 Perkara Ini Juga Jadi Punca UTAMA Anda Cepat Gemuk!

Makan dengan banyak bukanlah satu-satunya perkara yang membuatkan badan anda cepat gemuk. Sebenarnya, ada beberapa faktor lain yang menjadi penyebab badan gemuk yang mungkin tidak pernah anda ketahui atau terfikir.

Sila lihat kepada 5 perkara yang boleh buatkan anda jadi cepat gemuk.

Baca lebih lanjut tentang Pemakanan Sihat
di sini.

#1. Makan dengan cepat

Salah satu penyebab badan gemuk adalah cara makan yang terlalu cepat atau gelojoh. Kajian ada menunjukkan bahawa orang yang makan makanan mereka dengan cepat cenderung untuk menjadi lebih gemuk atau obes.

Ini kerana, badan memerlukan lebih banyak masa untuk memberitahu otak anda bahawa ia sudah kenyang.

Oleh itu, individu yang makan dengan cepat sebenarnya telah mengambil lebih banyak makanan daripada keperluan tubuh sebelum mereka berasa kenyang.

Sekiranya anda seorang yang gemar makan dengan cepat, cuba makan dengan perlahan-lahan selepas ini dan kunyah gigitan makanan yang lebih kecil.

#2. Tidak minum banyak air

Kajian menganggarkan bahawa sehingga 16-28% orang dewasa mengalami dehidrasi,
 dengan orang yang lebih tua mempunyai risiko yang lebih tinggi.

Tidak minum air yang mencukupi boleh membuatkan anda menjadi haus. Menariknya, rasa dahaga yang dialami boleh disalah anggap sebagai tanda lapar atau keinginan terhadap makanan oleh tubuh.

Dalam satu kajian, saintis mendapati bahawa individu yang minum dua cawan air sebelum sarapan, makan 22% lebih sedikit kalori pada waktu makannya berbanding individu yang tidak minum air.

Jenis minuman yang terbaik semestinya adalah air kosong.
 Ini kerana
air kosong tidak mempunyai sebarang kalori.

Beberapa kajian mendapati bahawa menggantikan minuman manis dengan air kosong boleh mengurangkan pengambilan kalori sehingga 200 kalori sehari.

Sekiranya anda telah bosan dengan air kosong, cuba tambahkan potongan timun, lemon atau buah kegemaran anda untuk menambahkan sedikit rasa pada minuman tersebut.

#3. Makan dengan menggunakan pinggan yang besar

Pinggan bersaiz besar boleh jadi punca atau penyebab badan gemuk.

Dalam analisis terhadap 72 kajian, para saintis mendapati bahawa individu akan makan lebih banyak ketika dihidangkan di atas pinggan dan mangkuk yang lebih besar tanpa menyedarinya.

Secara puratanya, individu yang makan daripada pinggan mangkuk yang lebih besar menggunakan 16% lebih banyak kalori dalam setiap hidangan.

Selain itu, kajian lain mendapati bahawa, pakar pemakanan juga secara tidak sedar telah memakan 31% lebih banyak aiskrim apabila mereka diberi mangkuk yang lebih besar.

Ini berlaku kerana pinggan yang lebih besar dapat menjadikan hidangan makanan kelihatan lebih kecil daripada yang sepatutnya.

Ini membuat otak anda berfikir bahawa anda belum makan makanan tersebut dengan cukup. Beralihlah kepada pinggan mangkuk yang lebih kecil kerana ia dapat membantu anda makan lebih sedikit tanpa merasa lapar.

#4. Duduk terlalu lama

Duduk terlalu lama juga boleh menjadi penyebab badan gemuk.
Walaupun ia kelihatan seperti tidak berbahaya, tapi kajian menunjukkan bahawa orang yang duduk lebih lama cenderung untuk mengalami kegemukan.

Di samping itu, mereka juga mempunyai risiko untuk mendapat penyakit kronik dan kematian awal.

Sebagai contoh, analisis enam kajian terhadap hampir 600,000 individu mendapati bahawa orang dewasa yang duduk lebih dari 10 jam sehari, seperti pekerja pejabat, rata-ratanya, mempunyai risiko kematian awal 34% lebih tinggi.

Menariknya, kajian juga mendapati bahawa orang yang duduk paling lama nampaknya
tidak begitu aktif dalam bersenam,
 yang semestinya boleh membantu menurunkan berat badan.

Sekiranya kerja anda memerlukan anda untuk sering duduk dalam jangka masa yang lama, pastikan anda bersenam sama ada sebelum bekerja, semasa makan tengah hari atau selepas bekerja beberapa kali dalam seminggu.

 Anda juga boleh cuba menggunakan meja berdiri untuk mengelakkan duduk terlalu lama semasa bekerja.

#5. Ambil lebih banyak kalori melalui minuman

Penyebab badan gemuk yang kelima ialah berkaitan dengan minuman.

Minum jus buah-buahan, minuman ringan dan minuman lain mungkin membuat anda bertambah gemuk.

Otak anda tidak mengesan kalori daripada minuman anda dengan cara yang sama ia mengesan kalori daripada makanan.

Dalam satu kajian, 40 individu dikehendaki mengambil sejumlah 300 kalori daripada buah epal, sos epal atau jus epal dengan makanan mereka pada enam waktu yang berbeza.

Para saintis mendapati buah epal lebih mengenyangkan berbanding daripada jus epal yang tidak mengenyangkan. Dapatkan kalori anda daripada makanan dan bukannya minuman.

Makanan memerlukan lebih banyak masa untuk dikunyah dan ditelan, sekali gus memberikan otak anda lebih banyak masa untuk memproses isyarat lapar.

Kesimpulan

Sebenarnya, terdapat beberapa lagi tabiat lain yang sering menjadi penyebab badan gemuk

Faktor-faktor penyebab badan gemuk ini tidak lain berpunca daripada tabiat tidak sihat kita sendiri.

5 penyebab cepat gemuk ini adalah antara yang paling sering dilakukan oleh ramai individu di luar sana. Oleh itu, elakkan daripada melakukan perkara-perkara ini jika anda ingin kembali kurus dan ramping.


Apa Rasa Air Mani? Pahit, Manis Atau Masin? Ini Penentu Rasa Sperma Orang Lelaki!

Sperma adalah sebahagian penting dalam kemandirian manusia dan ia adalah elemen penting dalam proses mendapatkan anak. Walau bagaimanapun, pernahkah anda terfikir apa agaknya rasa sperma?

Jawapan kepada soalan ini berbeza mengikut individu memandangkan terdapat pelbagai faktor yang mempengaruhi rasanya.

Antara faktor tersebut, makanan lazimnya mempunyai impak yang besar terhadap rasa sperma.

Baca lebih lanjut tentang Kesihatan Seksual
di sini.

Bagaimana rasa sperma?

Perisa yang berkait dengan sperma datangnya daripada
komposisi dalam cecair semen
 (air mani).

96% daripada semen adalah air dan hanya 2% daripada semen adalah sperma. 2% lain yang tinggal terdiri daripada gula fruktosa yang membekalkan tenaga kepada sperma; sodium bikarbonat yang melindungi sperma daripada persekitaran asidik dalam faraj; vitamin c yang memastikan sperma sihat dan beberapa mineral seperti fosforus, magnesium, zink dan potasium.

Oleh kerana protein-protein, enzim-enzim dan mineral-mineral ini, rasa asas sperma adalah sedikit suam dan masin.

Ada yang mengatakan rasanya sedikit manis manakala ada yang berpendapat rasanya tawar. Satu faktor penting yang mempengaruhi rasa sperma adalah apa yang kita makan setiap hari.

Peranan makanan dalam menentukan rasa sperma

Walaupun secara umumnya, rasa sperma adalah sedikit masin dan suam, perisa yang bervariasi ini boleh disebabkan oleh
apa yang lelaki itu makan
.

Sebagai contoh, merokok, pengambilan arak dan dadah boleh menyebabkan ejakulasi seseorang itu berasa pahit.

Daging dan khinzir juga dikatakan menyebabkan rasa sperma yang pahit dan tidak enak. Punca perisa tidak enak yang lain adalah
kafein yang mampu menyebabkan cecair ejakulasi anda berasa pahit
.

Begitu juga dengan makanan yang tinggi dalam kandungan sulfur seperti brokoli dan kubis yang berupaya  membuatkan sperma berasa pahit.

Produk tenusu dipercayai meningkatkan rasa masin jadinya jika seorang lelaki itu mengambil terlalu banyak produk tenusu, cecair air maninya akan menjadi kurang enak.

Seseorang yang gemar makanan berbau kuat seperti halia atau bawang mungkin akan mempunyai air mani yang tidak enak.

Sementara itu, kulit kayu manis
 dan
jus nanas
 dikatakan makanan terbaik dalam perisa air mani seseorang.

Apa-apa makanan yang tinggi dalam kandungan gula akan menyebabkan rasa ejakulasi seseorang itu lebih manis dan sedap.

Daun gandum, lemon pasli dan pudina turut membantu menambah kemanisan air mani seseorang.

Badan yang sihat menentukan perisa air mani

Jika badan anda sihat
, kemungkinan besar, air mani akan berasa manis. Jadi, pastikan keadaan kesihatan anda semuanya baik dan dapatkan rawatan optimum.

Tambahan lagi, sesetengah ubat juga turut mempengaruhi rasa ejakulasi anda seperti pahit atau terlebih masin.

Walaupun tidak banyak yang boleh anda lakukan jika terpaksa mengambil ubat tersebut, anda boleh cuba untuk memperbaikinya dengan mengambil banyak jus dan juga air suling.


Kesan Jerebu kepada Kesihatan

6 daripada 10 negara-negara ASEAN iaitu Indonesia, Malaysia, Singapura, Thailand, Brunei, dan Filipina kerap kali mengalami krisis jerebu bermusim yang menjejaskan kualiti udara dan memberi kesan kepada kehidupan seharian penghuninya. Masalah jerebu di Asia Tenggara dipercayai berpunca daripada kebakaran hutan di Indonesia dan sukar dikawal terutamanya sewaktu cuaca kering dan panas. Kesan jerebu yang mengandungi sejumlah besar jirim bawaan udara daripada lepasan asap ini perlu anda ketahui dan awasi.

Kesan kesihatan jangka masa pendek

Dalam kalangan individu yang sihat, pendedahan jangka masa pendek iaitu dalam masa beberapa hari kepada jerebu yang tinggi boleh menyebabkan kerengsaan terhadap bahagian tubuh yang terdedah kepada udara. Ini termasuklah menyebabkan kepedihan mata, hidung berair dan bersin serta sakit tekak. Keadaan ini kebiasaannya reda dengan sendiri dalam kebanyakan kes.

Tidak terkecuali juga, masalah kulit didapati boleh bertambah buruk disebabkan jerebu. Jerebu juga boleh menjejaskan jantung dan paru-paru, terutamanya pada mereka yang sudah mempunyai penyakit jantung atau paru-paru seperti asma, COPD, atau kegagalan jantung.

Terdapat masa 1-3 hari antara pendedahan kepada jerebu dan kesan atau simptom kesihatan.

Kesan kesihatan jangka masa panjang

Kajian menunjukkan bahawa mereka yang tinggal di tempat dengan pendedahan yang berterusan selama beberapa tahun kepada pencemaran  udara yang tinggi mempunyai risiko penyakit jantung seperti serangan jantung, masalah fungsi paru-paru serta kemungkinan mengalami penyakit pernafasan kronik seperti asma pada kanak-kanak.

Secara amnya, kanak-kanak, orang tua dan orang yang mempunyai penyakit paru-paru kronik, penyakit jantung lebih sensitif terhadap kesan jerebu, dan harus mengamalkan langkah-langkah pencegahan. Wanita hamil juga dinasihatkan untuk mengurangkan pendedahan kepada jerebu demi kesihatan bayi mereka yang belum lahir.

Kesan jerebu bukan sahaja melibatkan kesihatan manusia, malah turut meningkatkan beban sosioekonomi sebuah negara. Dalam satu

kajian sewaktu musim jerebu di Kuala Lumpur dan Selangor, kemasukan pesakit meningkat sebanyak 30% disebabkan masalah kesihatan berkaitan jerebu dan menyebabkan perbelanjaan kos kesihatan sebanyak 0.2 juta ringgit setiap tahun.

Selain itu, kekurangan produktiviti dalam ekonomi negara juga dikesan akibat kekangan aktitviti pelancongan, risiko kemalangan akibat penglihatan terhad dan penutupan sekolah yang membawa kepada kehilangan besar nilai sosioekonomi sesebuah negara semasa episod jerebu yang teruk. Walaupun anda sebagai individu tidak berupaya untuk mengubah caturan jerebu di Asia Tenggara, ambil langkah pencegahan bersesuaian untuk mengelakkan masalah kesihatan sewaktu musim jerebu.


Alami Sakit Perut Berpanjangan? Ini Mungkin Antara 11 Tanda Kanser Perut

Seperti kebanyakan kanser yang lain, penghidap barah perut kebiasaannya tidak menunjukkan sebarang simptom atau tanda pada peringkat awal. Jika ada pun, simptom yang dialami tidak spesifik kepada kanser perut semata-mata seperti hilang berat badan, loya, muntah dan
sakit perut berpanjangan.

Meskipun begitu,
diagnosis kanser perut
 perlu dibuat seawal mungkin memandangkan potensi kesembuhan bergantung kepada tahap kanser yang dialami oleh pesakit semasa rawatan bermula.

Walaupun kebanyakan gejala kanser adalah tidak spesifik, pengetahuan berkenaan dengannya boleh menggalakkan pesakit untuk membuat pemeriksaan awal.

Untuk mendapatkan lebih banyak info tentang Kanser Perut, sila dapatkannya
di sini.

#1 Hilang selera makan

Jika anda tiada selera makan untuk sehari dua atau ketika anda mendapat jangkitan, ia adalah satu perkara yang normal.

Terdapat pelbagai jenis faktor yang boleh mempengaruhi tahap selera makan individu.

Namun, jika anda masih tidak lalu makan lebih daripada 2 hari, anda perlu berjumpa doktor.

Kanser merupakan salah satu daripada
diagnosis
 yang berkemungkinan dialami oleh pesakit sekiranya mereka mengalami penurunan selera makan.

#2 Hilang berat badan

Anda mungkin gembira sekiranya berat badan menurun namun jika simptom tersebut berlaku walaupun tiada usaha diambil, maka ia mungkin petanda awal kanser.

Simptom hilang berat badan merupakan kesan kepada gejala selera makan menurun yang boleh dialami oleh pesakit kanser perut.

Secara amnya, jika berat badan anda berkurangan melebihi 5% dalam tempoh masa 6 hingga 12 bulan tanpa sebarang usaha, anda perlu melakukan pemeriksaan kesihatan dengan kadar segera.

Pengesahan diagnosis kanser pada peringkat awal
 boleh membantu doktor bagi mengatur modaliti
rawatan pesakit untuk mencapai kesembuhan.

#3 Sakit perut berpanjangan atau abdomen

Sakit perut berpanjangan merupakan simptom dan tanda lazim bagi pesakit yang didiagnosis dengan penyakit
 kanser perut.

Ia merupakan simptom yang menjadi pencetus kepada individu untuk hadir ke fasiliti kesihatan bagi membuat pemeriksaan dan mendapatkan rawatan.

Walaupun sakit perut berpanjangan boleh dikaitkan dengan kanser perut, namun ia bukanlah satu simptom yang spesifik kepada keadaan kesihatan tersebut.

Terdapat juga penyakit kanser lain yang turut dimanifestasikan sebagai sakit perut berpanjangan seperti:

Kanser pankreas.

Kanser hati.

Kanser saluran hempedu.

Kanser hempedu.

Kesakitan yang dialami kebiasaannya boleh mempengaruhi produktiviti harian.

Oleh sebab itulah jika anda mengalami simptom sakit perut berpanjangan, jangan teragak-agak untuk membuat pemeriksaan.

#4 Rasa tidak selesa pada perut

Bukan semua individu yang
didiagnosis dengan penyakit kanser perut
 akan mengalami sakit perut berpanjangan.

Ada juga dalam kalangan penghidap yang hanya rasa tidak selesa pada bahagian di atas pusat.

Perkara ini seringkali dipandang ringan memandangkan ia kebiasaannya akan reda dengan sendirinya.

Walau bagaimanapun, rasa tidak selesa tersebut boleh beransur-ansur bertukar menjadi sakit perut berpanjangan jika pemeriksaan dan rawatan tidak dilaksanakan.

#5 Perut kenyang walaupun makan sedikit

Terdapat
penghidap kanser perut
 yang tidak mengalami masalah penurunan selera makan.

Namun, mereka kebiasaannya akan berasa cepat kenyang walaupun hanya mengambil makanan pada kuantiti yang sangat sedikit.

Perkara ini boleh menjadi tanda kepada keadaan kesihatan berbahaya seperti kanser perut dan sakit perut berpanjangan.

Oleh sebab ketumbuhan memenuhi ruangan perut, isipadu perut menjadi lebih kecil menyebabkan penghidap kanser perut mudah berasa kenyang.

#6 Pedih ulu hati atau ketakcernaan

Walaupun simptom pedih ulu hati lebih berkait rapat dengan masalah kesihatan yang boleh menyebabkan iritasi pada esofagus
seperti refluks
, namun kanser perut turut menyebabkan implikasi yang sama.

Mereka yang menghidap kanser perut boleh mengalami simptom sakit perut berpanjangan ini lebih daripada 3 minggu (pada kebanyakan hari).

Selain itu, ketakcernaan juga merupakan gejala yang tidak asing bagi pesakit
kanser perut.

Keadaan ini sering menyumbang kepada rasa tidak selesa pada perut terutamanya di kawasan atas pusat.

#7 Rasa loya

Loya adalah simptom kepada pelbagai jenis keadaan kesihatan termasuklah jangkitan, penyakit kronik dan kanser.

Ia bukanlah satu gejala yang boleh dikaitkan dengan kanser perut semata-mata namun jika disertai dengan muntah berdarah, ia boleh menjadi petanda yang kuat menunjukkan anda mungkin menghidap masalah berkaitan dengan perut.

Loya secara amnya boleh mempengaruhi selera makan anda.

Apabila ia berlaku dalam satu tempoh yang panjang, ia turut boleh menyebabkan masalah hilang berat badan dan keadaan kesihatan yang lain.

#8 Muntah

Gejala muntah
, terutamanya muntah berdarah merupakan tanda yang sering dikaitkan dengan penyakit
kanser perut.

Tidak kiralah banyak manapun darah di dalam muntah anda, pesakit perlu bergegas ke hospital dengan kadar segera berikutan ia merupakan satu fenomena kecemasan perubatan.

Jika jumlah darah yang dimuntahkan itu banyak dalam tempoh masa tertentu, pesakit berisiko mengalami komplikasi seperti
pening kepala
, kelesuan dan
anemia
.

Tanpa rawatan, pesakit boleh mendapat kejutan hipovolemik kesan daripada pendarahan yang berlaku dan kematian.

#9 Abdomen atau perut kembung

Jika anda mengalami simptom
abdomen kembung
 terutamanya selepas makan, ia mungkin tanda bahawa anda menghidap kanser perut.

Namun, seperti gejala lain, masalah ini tidak spesifik kepada barah perut semata-mata.

Terdapat pelbagai jenis faktor bukan kanser, terutamanya pemakanan, yang boleh menyebabkan abdomen anda kembung.

Misalnya seperti kanser ovari, boleh menyebabkan masalah abdomen kembung kesan daripada proses patologi yang mengakibatkan cecair berkumpul di ruangan organ yang terdapat di abdomen.

#10 Darah di dalam najis

Walaupun darah di dalam najis boleh berpunca daripada pelbagai jenis masalah kesihatan seperti
jangkitan usus
 dan
buasir
, tapi
perbezaan warna pada najis tersebut boleh memberikan tip berkaitan dengan lokasi berlakunya pendarahan tersebut.

Najis yang diselaputi dengan darah berwarna merah cair jarang berpunca daripada masalah kesihatan yang serius.

Namun terdapat keadaan kesihatan serius seperti
kanser kolorektal
yang turut dimanifestasikan dengan keadaan tersebut.

Apabila warna darah pada najis hanya merah cair, sumber pendarahan kebiasaannya berada di lokasi berdekatan dengan dubur.

Jika pendarahan tersebut berlaku di organ perut, warna darah kebiasaannya bertukar menjadi lebih gelap dan ada kalanya hitam. Keadaan ini dipanggil sebagai melena.

Perubahan warna darah pada najis dalam kes kanser perut berlaku kesan daripada aktiviti enzim pencernaan dan bakteria usus.

Semakin jauh lokasi organ yang mengalami pendarahan daripada
l
ubang dubur, semakin gelaplah warna darah pada najis.

Walau bagaimanapun, bukan semua darah pada najis boleh dilihat dengan mata kasar.

Terdapat kes di mana najis pesakit diselubungi dengan darah mikroskopik.

Darah tersebut hanya boleh dikesan melalui ujian makmal.

#11 Anemia dan kelesuan

Apabila menghidap penyakit kanser perut, anda berisiko untuk mengalami simptom pendarahan yang sering dimanifestasikan sebagai gejala
muntah darah
 atau
berak berdarah
.

Perkara ini boleh meningkatkan keperluan badan untuk menghasilkan lebih banyak sel darah merah dan jika ia tidak tercapai, anda boleh mengalami simptom anemia (kurang sel darah merah).

Komplikasi tersebut boleh menyumbang kepada masalah kelesuan kanser.

Berbeza dengan keletihan yang berpunca daripada masalah tidak cukup tidur, tetapi kelesuan kanser kebiasaannya tidak reda dengan tidur atau secawan kopi.

Ia merupakan satu masalah kronik yang boleh mempengaruhi kualiti hidup dan produktiviti individu.

Oleh sebab simptom ini tidaklah begitu subjektif, anda boleh mengimbau kembali paras tenaga anda pada 6 atau 12 bulan yang lalu.

Bandingkan dengan hari ini, jika jelas terdapat perbezaan, jangan teragak-agak untuk membuat pemeriksaan di fasiliti kesihatan terdekat.


Delima: Zaman Keemasan Penggunaannya yang Berterusan

Pohon delima berasal dari Iran hinggalah ke kawasan Himalaya di utara India dan telah ditanam sejak zaman purba di rantau Mediterranean Asia, Afrika dan Eropah. Buah ini telah digunakan dalam pelbagai cara sepertimana sekarang dan telah ditonjolkan dalam mitologi dan seni Mesir purba, diangkat dan dipuji dalam Perjanjian Lama Bible dan dalam kitab Talmud orang-orang Babylon. Ia turut dibawa oleh karavan padang pasir oleh kerana jusnya yang digunakan untuk menghilangkan dahaga. Buah ini telahpun mengembara ke kawasan India tengah dan selatan dari Iran kira-kira pada abad pertama selepas Masihi dan ia dilaporkan ditanam di Indonesia pada tahun 1416. Ia telah ditanam secara meluas di seluruh India dan wilayah yang kering di kawasan Asia Tenggara, Malaya, Hindia Timur dan Afrika tropika. Kawasan penanaman yang paling penting ialah Mesir, China, Afghanistan, Pakistan, Bangladesh, Iran, Iraq, India, Burma dan Arab Saudi.

Delima agak biasa ditanam dan telah menjadi semula jadi di bahagian Bermuda di mana ia mula-mula direkodkan pada tahun 1621, namun kehadirannya kelihatan sedikit di kawasan Bahamas, Hindia Barat dan kawasan panas Amerika Selatan dan Tengah. Ramai individu menanamnya di kawasan tinggi di kawasan pedalaman Honduras. Di Mexico, ia sering ditanam, dan kadangkala terdapat di taman-taman di Hawaii.

Pohon buah ini pula diperkenalkan di California oleh peneroka Sepanyol pada tahun 1769. Ia ditanam untuk buahnya yang kebanyakannya ditanam di zon kering negara itu dan Arizona. Di California, penanaman delima komersil tertumpu di daerah Tulare, Fresno dan Kern, selain ladang-ladang kecil di daerah Imperial dan Riverside. Pengeluaran buah ini merosot disebabkan oleh kekurangan permintaan pada tahun 1930, tetapi ladang baharu diwujudkan apabila permintaan terhadap buah ini kembali meningkat pada tahun 1960-an.

Nama buah delima

“Pome’
 dalam perkataan
pomegranate
 berasal daripada perkataan Latin untuk epal dan
“granat’
 pula berasal daripada perkataan untuk benih. Tetapi
“granat’
 juga mungkin berasal dari perkataan Perancis Lama untuk
“grenat’
, yang menggambarkan warna merah dalam buahnya. Istilah untuk senjata letupan yang menakutkan iaitu
“grenade”
juga berasal daripada perkataan Perancis untuk buah delima.

Garis masa sejarah buah delima

3500 – 2000 tahun sebelum Masihi

Berdasarkan ekskavasi Zaman Gangsa Awal, dipercayai bahawa buah delima merupakan buah pertama yang ditanam secara perladangan. Kebanyakan cendekiawan menyokong kepercayaan bahawa buah delima berasal dari Iran dan Himalaya di India Utara, kemudian ditanam secara perladangan di seluruh kawasan Mediterranean di Asia, Afrika dan Eropah, berkembang sejauh negara-negara timur seperti China di mana ia telah ditanam sejak zaman pra-Kristian .

1600 tahun sebelum Masihi

Delima dibawa ke Mesir dari Syria semasa pemerintahan Hyksos, pemerintah dinasti ke 15 dan 16 semasa era Mesir purba. Delima dinilai di Mesir sebagai sumber makanan dan merupakan sebahagian daripada bekalan buah-buahan yang diperlukan di dalam kediaman firaun. Orang Mesir purba menggunakan buah ini dalam pelbagai cara. Jusnya (dipanggil Schedou) dipercayai untuk melawan
cacing
 usus, manakala bunga delima telah dihancurkan untuk membuat pewarna merah dan kulitnya digunakan untuk mewarnakan produk berasaskan kulit. Delima sangat dihormati sehingga perlambangan delima ditemui di lukisan dinding makam-makan di Mesir, melambangkan kehidupan selepas kematian. Berpandukan fakta, Raja Tut turut membawal pasu buah delima ke dalam makamnya untuk tujuan kehidupan selepas kematian.

700 tahun sebelum Masihi

Delima telah diperkenalkan ke Rom melalui Carthage, negara jiran dibahagian selatannya. Rom menamakan buah tersebut dengan nama
Punicum malum
, yang diterjemahkan sebagai “epal Phoenician.’ Di Rom Purba, buah delima tumbuh di kawasan rendang halaman kediaman dan dinikmati sebagai buah musim panas. Buah tersebut turut digambarkan atau diterapkan dalam jubin Rom, terutamanya di
House of the Fruit Orchard
, yang terletak di Pompeii. Wanita yang telah berkahwin di Rom memakai tudung kepala yang diperbuat daripada ranting delima untuk menandakan status perkahwinan mereka.

600 – 700 tahun sebelum Masihi

Zoroastrianisme menjadi agama utama Parsi purba dengan prinsip asas bahawa terdapat pertempuran berterusan antara baik dan jahat. Buah delima dikaitkan dengan kesuburan dan dilihat sebagai wakil dunia sayuran, yang menyediakan makanan kepada manusia. Pohon delima telah ditanam di halaman kuil-kuil Zoroastrian disebabkan oleh daunnya yang kekal bewarna hijau sepanjang tahun, dianggap sebagai simbol kehidupan yang abadi.

563 – 483 tahun sebelum Masihi

Dipercayai bahawa semasa Buddha sedang berkhemah di kerajaan Bindusara, ramai muridnya yang kaya mempersembahkannya dengan hadiah yang mewah. Seorang lagi muridnya, seorang wanita tua dan miskin yang telah datang dari jauh untuk berjumpa dengannya, mempersembahkannya dengan sebiji buah delima kecil. Buddha membunyikan
“the bell of honour”
 atas namanya, kerana beliau menganggap buah ini sebagai hadiah terbesar. Dalam agama Buddha, delima adalah salah satu daripada tiga buah buah yang diberkati dan mewakili intipati pengaruh yang menguntungkan dalam seni Buddha.

485 –  465 tahun sebelum Masihi

Memandangkan buah delima adalah simbol kekuatan dalam budaya Parsi, tentera Persia Xerxes membawa tombak dengan buah ini dan bukannya pancang pada hujungnya ketika mereka menyerang Yunani pada tahun 480 SM.

138 – 125 tahun sebelum Masihi

Buah ini pertama kali datang ke China dari Timur Tengah melalui Jalan Sutera yang merupakan laluan perdagangan yang terkenal.

609 – 632 tahun selepas Masihi

Nabi Muhammad menganggap buah delima sebagai buah berharga yang dipenuhi dengan nutrisi, membawa kedamaian emosi dan fizikal. Terdapat hadis yang mengatakan bahawa setiap satu buah delima mengandungi satu aril yang berasal dari syurga.

1238 – 1358 tahun selepas Masihi

Semasa Dinasti Nasrid Islam, orang-orang Moors membina Alhambra di Granada, Sepanyol, yang merupakan sebuah istana dan kubu besar yang juga mengandungi masjid, bilik mandi, kediaman diraja dan bilik persidangan. Di sepanjang struktur yang besar dan indah, buah delima digambarkan dalam reka bentuk gerbang dan jubin yang rumit.

Manfaat kesihatan buah delima

Mengandungi banyak nutrien penting

Delima, atau
Punica granatum
, adalah sejenis tumbuhan rimbun yang menghasilkan buah berwarna merah. Dikelaskan sebagai beri, buah delima mempunyai diameter kira-kira 5-12 cm (2-5 inci). Ia berwarna merah, bulat dan kelihatan seperti epal merah dengan batang berbentuk bunga. Kulit buah ini tebal dan tidak boleh dimakan, tetapi terdapat beratus-ratus benih yang boleh dimakan yang disebut aril di dalamnya. Aril adalah biji yang sering dimakan oleh manusia – sama ada secara mentah atau diproses menjadi jus delima.

Delima mempunyai profil nutrien yang mengagumkan – satu cawan aril (174 gram) mengandungi:

Serat
: 7 gram

Protein: 3 gram

Vitamin C: 30% daripada RDI

Vitamin K: 36% daripada RDI

Folat
: 16% daripada RDI

Potasium: 12% daripada RDI

Aril delima (benih) juga sangat manis, dengan setiap satu cawan aril mengandungi sebanyak 24 gram gula dan 144 kalori. Walau bagaimanapun, buah delima benar-benar menonjol disebabkan oleh kekayaan sebatian tumbuhan mereka yang hebat, sesetengah sebatian mempunyai sifat perubatan yang kuat.

Mengandungi dua sebatian tumbuhan dengan sifat perubatan yang kuat

Buah ini kaya dengan dua bahan unik yang bertanggungjawab untuk kebanyakan manfaat kesihatan mereka.

Punicalagins:
 Punicalagins adalah
antioksida
 yang sangat kuat yang terdapat dalam jus dan kulit buah ini. Antioksida ini begitu kuat sehinggakan didapati jus delima mengandungi tiga kali aktiviti antioksida berbanding wine merah dan teh hijau. Ekstrak dan serbuk buah ini biasanya dibuat daripada kulit, disebabkan oleh kandungan antioksidan dan punicalagin yang tinggi.

Asid Punicic:
 Asid Punicic, yang terdapat dalam minyak biji buah ini, adalah
asid lemak
 utama dalam aril. Ia adalah sejenis asid linoleik konjugasi dengan kesan biologi yang kuat.

Mempunyai kesan anti keradangan yang mengagumkan

Keradangan kronik adalah salah satu pemacu utama penyakit yang serius. Ini termasuklah
penyakit jantung
, kanser,
diabetes
 jenis 2, penyakit
Alzheimer
 dan juga obesiti. Delima mempunyai ciri anti-radang yang kuat, yang sebahagian besarnya diantarkan oleh sifat-sifat antioksida daripada punicalagin. Kajian-ujian tiub telah menunjukkan bahawa ia boleh mengurangkan aktiviti keradangan di saluran
pencernaan
, serta dalam kanser payudara dan sel-sel kanser kolon.

Kajian selama 12 minggu terhadap individu yang menghidap diabetes mendapati bahawa 1.1 cawan (250 ml) jus buah ini setiap hari menurunkan penanda keradangan CRP dan interleukin-6 masing-masing sebanyak 32% dan 30%. Jika anda berminat untuk mengurangkan keradangan di dalam badan anda, buah delima adalah diet tambahan yang luar biasa untuk diet anda.

Membantu melawan kanser prostat

Kanser prostat adalah sejenis kanser yang biasa terjadi dalam kalangan lelaki. Kajian makmal menunjukkan bahawa ekstrak delima boleh memperlambat pembiakan sel kanser dan menyebabkan apoptosis, atau kematian sel, dalam sel-sel kanser. Antigen khusus prostat (PSA) adalah penanda darah untuk
kanser prostat
.

Lelaki yang tahap PSAnya berganda dalam tempoh yang singkat berada pada risiko yang meningkat untuk mendapat kematian akibat
kanser prostat
. Menariknya, kajian terhadap manusia mendapati bahawa dengan meminum 8 auns (237 ml) jus buah ini setiap hari boleh meningkatkan masa penggandaan PSA dari 15 bulan hingga 54 bulan – iaitu satu peningkatan monumental. Kajian susulan mendapati terdapat penambahbaikan yang serupa menggunakan jenis ekstrak delima yang dipanggil POMx.

Boleh mengurangkan tekanan darah

Tekanan darah tinggi
 (hipertensi) adalah salah satu pemacu utama serangan jantung dan strok. Dalam satu kajian, individu yang mengalami tekanan darah tinggi mempunyai pengurangan tekanan darah yang ketara selepas mengambil jus buah ini sebanyak lima auns (150 ml) setiap hari selama dua minggu. Kajian-kajian lain telah menemui kesan yang sama, terutamanya untuk tekanan darah sistolik, yang merupakan angka yang lebih tinggi dalam pembacaan tekanan darah.

Boleh membantu melawan arthritis dan sakit sendi

Arthritis
 adalah masalah biasa di negara-negara Barat. Terdapat banyak jenis yang berbeza, tetapi kebanyakannya melibatkan beberapa bentuk keradangan pada sendi. Memandangkan sebatian tumbuhan pada buah delima mempunyai kesan anti-radang, ianya berkemungkinan boleh membantu merawat arthritis.

Menariknya, kajian makmal menunjukkan bahawa ekstrak buah ini boleh menghalang enzim yang diketahui merosakkan sendi pada individu yang meghidap osteoarthritis. Ekstrak ini juga telah ditunjukkan untuk meredakan arthritis pada tikus, tetapi bukti daripada penyelidikan berasaskan manusia sangat terhad pada ketika ini.

Jusnya boleh mengurangkan risiko penyakit jantung

Penyakit jantung kini merupakan punca utama kematian dunia. Ia adalah penyakit rumit, didorong oleh pelbagai faktor. Asid Punicic, asid lemak utama dalam buah ini, boleh membantu melindungi terhadap beberapa langkah dalam proses penyakit jantung.

Kajian selama 4 minggu terhadap 51 individu dengan tahap trigliserida yang tinggi menunjukkan bahawa minyak biji delima 800 mg setiap hari menurunkan trigliserida secara signifikan dan meningkatkan nisbah trigliserida-HDL. Satu lagi kajian melihat kesan jus delima terhadap individu yang mempunyaid diabetes jenis 2 dan kolesterol tinggi. Mereka mendapati terdapat pengurangan ketara dalam
kolesterol LDL
 “buruk’, serta penambahbaikan yang lain. Jus delima juga telah ditunjukkan – dalam kajian terhadap haiwan dan manusia berfungsi melindungi zarah kolesterol LDL daripada pengoksidaan, salah satu langkah utama dalam laluan ke penyakit jantung. Akhir sekali, satu analisis penyelidikan menyimpulkan bahawa jus delima mengurangkan tekanan darah tinggi, yang merupakan faktor risiko utama bagi penyakit jantung.

Membantu melawan jangkitan bakteria dan kulat

Sebatian tumbuhan yang terdapat pada buah delima boleh membantu memerangi mikroorganisma berbahaya. Sebagai contoh, ia telah ditunjukkan untuk memerangi beberapa jenis bakteria serta yis
Candida albicans
. Kesan anti-bakteria dan anti-kulat juga boleh melindungi daripada jangkitan dan keradangan di mulut anda. Ini termasuklah keadaan seperti gingivitis, periodontitis dan stomatitis.

Membantu memperbaiki memori manusia

Terdapat beberapa bukti bahawa buah ini boleh meningkatkan
ingatan
. Satu kajian yang dilakukan terhadap pesakit pembedahan mendapati bahawa dengan2 gram ekstrak buah delima boleh menghalang defisit dalam ingatan selepas pembedahan.

Satu lagi kajian dalam kalangan 28 individu dewasa yang lebih tua dengan masalah
memori
 mendapati bahawa 8 auns (237 ml) jus buah delima setiap hari memperbaiki tanda-tanda memori lisan dan visual secara signifikan. Kajian pada tikus juga menunjukkan bahawa buah ini boleh membantu memerangi penyakit Alzheimer.

Boleh membantu meningkatkan prestasi senaman

Buah ini kaya dengan nitrat pemakanan, yang telah ditunjukkan untuk meningkatkan prestasi senaman.

Satu kajian yang dijalankan terhadap 19 atlet yang berjalan di atas
treadmill
 menunjukkan bahawa dengan pengambilan sebanyak satu gram ekstrak buah ini 30 minit sebelum bersenam akan meningkatkan aliran darah dengan ketara, melambatkan permulaan keletihan dan meningkatkan kecekapan
senaman
. Lebih banyak kajian diperlukan, tetapi nampaknya potensi buah ini mungkin bermanfaat untuk prestasi fizikal.

Baik untuk pencernaan

Jus buah ini boleh mengurangkan keradangan dalam usus dan memperbaiki pencernaan. Ia mungkin memberi manfaat kepada individu yang mempunyai
penyakit Crohn
, kolitis ulseratif, dan penyakit usus radang lain.

Walaupun terdapat pendapat dan penyelidikan yang saling bertentangan tentang adakah jus buah ini membantu atau memperburuk
cirit-birit
, kebanyakan doktor mengesyorkan untuk anda mengelakkannya sehingga anda merasa lebih baik dan gejala anda telah reda.

Bagaimana untuk menyimpan delima

Buah yang belum dikupas:
 Simpan keseluruhan buah delima pada suhu bilik selama beberapa hari, atau letakkannya dalam beg plastik di dalam peti sejuk selama beberapa minggu.

Biji delima yang sudah dikupas:
 Aril buah ini disimpan dalam bekas kedap udara di dalam peti sejuk selama beberapa hari, atau ia boleh dibekukan dalam satu lapisan kemudian disimpan di dalam bekas di bahagian sejuk beku peti sejuk. Ia mungkin kehilangan bentuknya apabila dicairkan.

Delima adalah salah satu makanan yang paling sihat di atas muka bumi ini, dibekalkan dengan pelbagai nutrien selain sebatian tumbuhan yang kuat. Buah ini mempunyai pelbagai manfaat dan boleh membantu mengurangkan risiko pelbagai penyakit serius, termasuk penyakit jantung, kanser, artritis dan keadaan keradangan yang lain. Selain itu, ia dapat meningkatkan memori dan prestasi
senaman
 anda. Jika anda ingin mendapatkan banyak manfaat kesihatan yang ditawarkan delima, ambil buah delima dan makan secara langsung atau jadikan ia sebagai jus minuman.


Mengapa Perlu Bawa Anak Bercuti?

Jauh berjalan, luas pemandangan. Pepatah ini sering ditujukan kepada mereka yang gemar bercuti. Selain mengenali tempat orang, melancong ataupun bercuti dapat membantu orang dewasa, khususnya untuk merehatkan minda. Itu bagi orang dewasa. Akan tetapi, bagaimana pula dengan kebaikan melancong untuk anak kecil? Teruskan pembacaan anda.

Masa berkualiti

Ya, anda boleh meluangkan masa berkualiti bersama anak di rumah. Namun, sesekali apa salahnya bertukar angin dengan membawa anak-anak keluar berjalan. Kanak-kanak akan menghargai masa berharga yang anda luangkan bersama mereka di luar terutama semasa di tempat baharu ataupun tempat percutian. Dengan membawa mereka bercuti, anak anda akan dapat mencipta memori baharu bersama ibu bapa mereka di samping memberi pengalaman bermakna dalam kehidupan mereka.

Gembira

Berkumpul seisi keluarga di mana ibu bapa akan menumpukan sepenuh perhatian pada anak-anak akan memberikan kepuasan dan makna terbesar dalam diri kanak-kanak. Tidak kira dekat ataupun jauh lokasi percutian anda, kanak-kanak akan bergembira apabila dapat berkumpul bersama-sama seisi keluarga. Apatah lagi jika kedua-dua ibu bapa berkerjaya. Kanak-kanak akan rasa selamat apabila melihat ibu bapa bersama-sama melayan mereka, berseronok dan bergurau-senda.

Persepsi berbeza

Bukan ibu bapa sahaja yang akan merasai nikmat keseronokan bercuti. Kanak-kanak juga akan memahami bahawa percutian itu adalah waktu mereka berehat dan lari sebentar daripada rutin harian mereka di sekolah. Bercuti bersama keluarga memberikan perspektif kehidupan berbeza untuk si kecil, di mana dia belajar bahawa setiap orang (tidak kira dewasa atau kanak-kanak) memerlukan masa rehat dan berkumpul bersama keluarga.

Belajar

Ingatkah anda akan tajuk-tajuk karangan yang selalu diberikan oleh guru semasa di sekolah? Salah satu tajuk karangan yang popular adalah pengalaman kanak-kanak semasa cuti persekolahan. Dengan membawa anak anda melancong dapat membantu mereka mendapat idea dan merasai sendiri pengalaman bercuti di sesuatu tempat baharu. Dengan bercuti, anda boleh membantu si kecil untuk menikmati tempat baru, mencuba makanan baru dan aktiviti baharu yang tidak biasa dilakukan dalam rutin harian mereka. Semua ini anak anda boleh jadikan bahan dalam pembelajaran mereka nanti, selain memberikan pengalaman baharu dalam kehidupan kanak-kanak.

Jadi, bawalah anak anda bercuti dan rancang aktiviti bermanfaat untuk anda seisi keluarga sepanjang percutian nanti.


Tak Percaya Hubungan Intim Boleh Bantu Legakan Migrain? Ini Jawapannya!

Seks adalah satu keajaiban yang mampu membuat individu berasa lebih baik dan sihat
. Malah ia dikatakan penyelesaian migrain.

Tidak percaya?

Cuba lakukannya dengan pasangan di saat anda sedang runsing, anda pasti setuju dengan kenyataan ini.

Ini kerana seks bersama pasangan tercinta boleh merembeskan hormon endorfin yang akan membuat tubuh badan anda lebih relaks.

Di samping itu, ia akan memberi pelbagai manfaat kepada kesihatan anda.

Ada juga kepercayaan yang mengatakan bersenggama dengan si dia boleh membantu legakan sakit atau pening kepala.

Persoalannya, adakah benar seks dan migrain ini berkaitan?

Jom kita selami artikel ini dengan lebih mendalam untuk tahu jawapannya!

Penyelesaian migrain dengan seks?

Menurut kajian yang dijalankan oleh Stefan Evers, pakar neurologi dari University of Münster di Jerman, didapati seks memang boleh membantu legakan migrain.

Kajian ini adalah berdasarkan kepada 800 pesakit migrain dan 200
penderita sakit kepala kluster
 untuk melihat kaitan antara seks dan migrain.

Kesannya adalah mengejutkan!

Didapati 60% daripada jumlah pesakit migrain berpendapat seks adalah penawar terbaik untuk melegakan migrain.

Manakala 37% daripada jumlah penderita sakit kepala kluster mengatakan perkara yang sama.

Namun, ia masih dianggap boleh jejaskan migrain!

Tidak semua bersetuju dengan kajian Stefan Evers tersebut.

Ini kerana ramai pakar mempunyai teori yang lain. Teori tersebut adalah seks masih dianggap boleh jejaskan migrain.

Ada yang berpendapat hubungan intim bersama pasangan adalah sama seperti
aktiviti senaman yang akan memberi tekanan pada leher dan belakang pesakit migrain
.

Selain itu, hubungan kelamin juga dilihat boleh menjadi faktor peningkatan tekanan darah yang akan menjadikan migrain lebih teruk.

Mark W. Green, profesor neurologi dan anestesiologi dari Icahn School of Medicine in Mount Sinai di New York mengatakan, seks hanya akan memburukkan lagi kondisi migrain.

Ini kerana beliau percaya yang seks boleh menyebabkan 3 jenis sakit kepala:

Explosive
– berlaku ketika individu mencapai orgasma dan mempunyai simptom yang hampir sama dengan pendarahan otak.

Tension
– disebabkan oleh stres dan kebiasaannya hilang sendiri selepas 20 minit.

Positional
– jenis sakit kepala biasa dan sederhana serta boleh hilang sendiri selepas 24 jam.

Alexander Mauskop, Pengarah New York Headache Centre pula mempunyai teori yang berbeza.

Beliau mengatakan, orgasma yang berlaku ketika diserang migrain akan membuat tubuh badan melepaskan hormon endorfin – yang akan membantu mengurangkan sakit kepala.

Hormon ini terkenal sebagai ‘ubat tahan sakit’ semula jadi buat manusia.

Namun, teori ini juga disangkal oleh banyak pihak yang lain.

Ini kerana ramai yang berpendapat,
pesakit migrain adalah sangat sensitif terhadap sentuhan, bunyi dan cahaya
.

Kesannya, mereka mungkin tidak gemar dengan apa-apa aktiviti fizikal termasuklah seks.

Dalam erti kata yang lebih mudah, ada 2 pendapat di sini.

Pertama, ada yang kata seks boleh membantu legakan migrain.

Kedua, ada yang kata seks hanya akan memburukkannya lagi. Yang manakah lebih tepat?

Jadi, adakah seks boleh membantu legakan migrain?

Konklusinya, ada 2 pendapat yang berbeza mengenai perkara ini.

Secara umumnya, migrain semasa seks mungkin boleh dikurangkan akibat perlepasan endorfin di dalam tubuh badan.

Berdasarkan banyak kajian, majoriti responden berpendapat sedemikian.

Namun, segalanya adalah bergantung kepada individu itu sendiri.

Jika anda rasa ia tidak berkesan, mungkin anda boleh cuba aktiviti lain yang merembeskan endorfin pada tubuh badan seperti
berjenaka dan ketawa riang bersama kawan-kawan
?

Dalam pada itu, janganlah pula anda terus mengabaikan seks bersama pasangan hanya kerana migrain yang dihadapi.

Ia hanya akan menjejaskan kehidupan seksual kalian berdua.

Sebaliknya, cuba cari alternatif bagi penyelesaian migrain yang mampu memperbaiki keadaan anda.

Jika masih tidak mampu mencari jawapan, anda dinasihatkan untuk berjumpa dengan pakar bagi diagnosis dan rawatan.


Ada Kasut Khas Untuk Pesakit Diabetes, Perlu Ke Pakai? Ini Penjelasannya...

Selain menjaga pemakanan,
pesakit kencing manis
 juga harus
menitikberatkan penjagaan kaki
. Tetapi adakah perlu untuk memakai kasut diabetes? Ikuti penjelasannya dalam artikel ini.

Untuk mendapatkan lebih banyak info tentang Kencing Manis, sila dapatkannya
di sini.

Kasut khas untuk pesakit diabetes

Individu yang
menghidap diabetes
 boleh mengalami masalah dengan peredaran darah, saraf, imun dan kecacatan. Biasanya mereka akan alami lebih daripada satu keadaan dalam masa yang sama.

Peredaran:
 Individu dengan keadaan ini tidak mempunyai bekalan darah beroksigen ke kaki, menyebabkan wujud kesukaran untuk
menyembuhkan sebarang luka

Saraf:
 Masalah saraf boleh
menyebabkan lepuh
 dan selalunya pesakit tidak mengetahui mengenainya sehingga menanggalkan kasut

Keimunan:
 Sesetengah pesakit diabetes kurang tindak balas terhadap sistem imun. Kesannya mereka mudah mendapat jangkitan
daripada luka
atau lepuh dan lebih sukar merawatnya

Kecacatan bentuk:
 Pesakit diabetes boleh mengalami kecacatan pada bentuk kaki yang menjadikan ia sukar dimasukkan ke dalam kasut kerana risiko lepuh berkembang di kawasan tekanan tinggi

Oleh itu, memakai kasut khas untuk pesakit kencing manis adalah sangat penting.

Pakar ortopedik kaki
 dan buku lali boleh membantu memilih kasut diabetes yang bersesuaian dan mengesyorkan pengubahsuaian kasut bagi
melindungi kaki
.

Bagaimana kasut diabetes berfungsi?

Biasanya kasut akan diubahsuai oleh sekumpulan profesional yang dikenali sebagai pedorthotist.

Rekaan bentuk kasut akan mempunyai tapak kaki yang stabil dan dapat meratakan pengagihan berat pada kaki. Ia juga direka tanpa mempunyai sebarang jahitan di dalam kasut untuk mengelakkan daripada bergesel dengan kaki.

Terdapat beberapa faedah memakai kasut khas untuk
pesakit kencing manis
:

Melegakan bahagian dengan tekanan tinggi pada kaki yang boleh menyebabkan kerosakan kaki. Kasut sepatutnya membantu melegakan tekanan ini dan mengurangkan risiko mengembangkan masalah lain yang berkaitan

Dapat menurunkan tekanan menegak atau kejutan pada bahagian bawah kaki serta mengurangkan pergerakan mendatar kaki dalam kasut

Boleh menampung, menstabilkan dan menyokong kecacatan – perubahan bentuk kaki, kehilangan tisu lemak, jari kaki tukul (
hammer toe
) dan amputasi. Ia perlu bagi melegakan kesakitan dan mengurangkan risiko perkembangan kecacatan

Mengehadkan pergerakan sendi tertentu di kaki selalunya boleh mengurangkan keradangan, melegakan kesakitan dan menghasilkan kaki yang lebih stabil serta berfungsi

Tanda anda perlukan kasut diabetes

Jika bentuk kaki mula berubah atau anda melihat berlaku kerosakan kulit, kemerahan atau bengkak, lakukan pemeriksaan dengan
pakar ortopedik kaki
 dan buku lali untuk penilaian.

Walau bagaimanapun, pemakaian kasut khas untuk pesakit kencing manis ini hanyalah sebagai salah satu kaedah yang mungkin dapat membantu selepas mengambil kira masalah perubatan yang lain dan pilihan rawatan tersedia.

Apabila wujud kebimbangan untuk ulser dan jangkitan, pakar ortopedik kaki dan buku lali mungkin akan mengesyorkan rawatan lain terlebih dahulu termasuklah penjagaan kulit dan pembedahan.

Baca juga:

Pilihan kasut diabetes

Antara preskripsi kasut khas untuk pesakit kencing manis yang biasanya diberikan oleh doktor adalah:

Kasut penyembuhan.
 Selepas pembedahan atau sebagai sebahagian rawatan ulser, beberapa jenis kasut mungkin diperlukan sebelum kembali memakai kasut biasa. Ini termasuklah kasut terbuka bahagian jari (
open toe
),
heat-moldable healing shoes
 dan
post-operative shoes

In-depth shoes.
 Biasanya merupakan kasut jenis oxford atau sukan dengan kedalaman tambahan ¼ hingga ½ inci pada seluruh bahagian kasut – bagi memudahkan pemakaian kasut. Ia juga cenderung ringan, tapak kaki menyerap hentakan dan hadir dalam pelbagai bentuk serta saiz

Pengubahsuaian kasut luaran:
Melibatkan pengubahsuaian bahagian luar kasut diabetes dalam beberapa cara seperti mengubahsuai bentuk tapak atau menambah bahan penyerap kejutan atau penstabilan

Orthoses
(tunggal –
orthosis
):
Melibatkan
insole
 atau bahagian tapak yang boleh ditanggalkan berfungsi sebagai penyerap tekanan dan kejutan ketika berjalan

Kasut ditempah khas:
 Jika kecacatan teruk berlaku, kasut
custom-made
 boleh dihasilkan daripada
cast
 atau model
kaki pesakit

Tempoh ketahanan kasut

Ketahanan bagi sepasang kasut ini tiada jauh bezanya dengan kasut harian biasa. Ia juga banyak bergantung kepada jenis kulit yang digunakan.

Jika bahagian atas kasut menggunakan kulit rusa – kerana lebih lembut – ia boleh meregang semasa anda memakainya dan menyesuaikan dengan bentuk kaki.

Tetapi kasut khas pesakit kencing manis daripada jenis kulit ini memerlukan lebih banyak kos kerana ia tidak tahan lama.

Sekiranya kasut mula rosak, ia perlu dinilai semula oleh pakar pedorthotist atau
pakar ortopedik kaki
 dan buku lali.

Pemakaian kasut khas

Secara amnya kasut diabetes ini direka untuk dipakai setiap hari apabila anda perlu berjalan atau berada di atas kaki.

Namun jika kaki tidak mengalami sebarang kecacatan atau kehilangan sensasi yang ketara, anda masih boleh memakai kasut biasa.

Walau apa pun, cara terbaik adalah untuk berunding dengan pakar ortopedik kaki dan buku lali bagi mendapatkan lebih kepastian.


Kajian ACEs: Impak Zaman Kanak-kanak yang Wajib Anda Ketahui

Kajian tentang impak
 ‘Adverse Childhood Experiences’
 atau pengalaman buruk zaman kanak-kanak merupakan antara kajian kesihatan awam yang paling besar dan penting di abad ini. Anda mungkin tidak pernah mengetahui atau mendengar tentangnya. Tetapi semenjak penemuan mengejutkan tentang kaitan pengalaman buruk zaman kanak-kanak dengan kesihatan, usaha berterusan dilakukan para pendokong dapatan kajian ACEs agar penemuan ini dimanfaatkan secara klinikal. Malah pakar mengatakan bahawa mengetahui skor ACEs anda sama pentingnya seperti mengetahui kadar BMI, kolesterol, tekanan darah dan berat badan anda.

Apa itu kajian ACEs?

Kajian ACEs dijalankan oleh Dr. Vince Felitti dan Dr. Bob Anda melalui kaji selidik 17,500 orang dewasa mengenai sejarah pendedahan kepada pengalaman buruk zaman kanak-kanak atau ACEs. Pengalaman buruk zaman kanak-kanak ini melibatkan tiga kategori utama iaitu penderaan, pengabaian dan masalah dalam keluarga. Ini termasuklah penderaan fizikal, emosi, atau seksual; pengabaian fizikal atau emosi; penyakit mental, penagihan dadah, atau pemenjaraan ibu bapa, pemisahan atau perceraian ibu bapa; atau keganasan rumah tangga.

Bagi setiap soalan yang dijawab ya, anda akan mendapat mata pada skor ACEs anda. Dan kemudian apa yang mereka lakukan ialah mengaitkan skor ACEs ini terhadap keadaan kesihatan. Penemuan yang mereka dapati daripada kajian ini sangat menakutkan. Pertamanya, ACEs atau pengalaman buruk zaman kanak-kanak sangat biasa berlaku. 67% daripada populasi awam mempunyai sekurang-kurangnya satu ACE, dan 12.6% atau satu dalam lapan orang, mempunyai empat atau lebih ACE.

Perkara kedua yang mereka dapati adalah bahawa terdapat hubungan saling terkait antara ACE dan keadaan kesihatan: semakin tinggi skor ACE anda, semakin teruk risiko kesihatan anda. Bagi seseorang yang mempunyai skor ACE sebanyak empat atau lebih, risiko penyakit paru-paru obstruktif kronik adalah 2.5 ganda berbanding seseorang dengan skor ACE sifar. Untuk hepatitis, ia juga 2.5 kali ganda. Untuk kemurungan, ia adalah 4.5 kali ganda.

The Truth About ACEs Infographic
 by RWJF on
RWJF.org

Sejarah kajian ACEs

Kajian ACE dimulakan pada sebuah klinik obesiti di San Diego. Pada tahun 1985, Dr Vincent Felitti, ketua Bahagian Perubatan Pencegahan di Kaiser Permanente, San Diego, tidak dapat memikirkan mengapa, setiap tahun, lebih separuh daripada peserta di klinik obesitinya berhenti. Semakan sepintas lalu terhadap pencapaian peserta menghairankannya, mereka semua telah kehilangan berat badan ketika meninggalkan program. Mengapa peserta yang sedang berjaya kehilangan berat badan tidak mahu meneruskan program tersebut?

Gusar dengan kadar berhenti yang tinggi pada klinik obesitinya, Felitti memutuskan untuk menyiasat misteri tersebut. Beliau menemui beberapa dapatan yang menghairankan, kesemua peserta yang berhenti dilahirkan dengan berat badan normal. Mereka tidak bertambah berat secara beransur-ansur. Sebaliknya, mereka bertambah berat secara mendadak dan kekal pada berat yang sama.

Berasa hairan dengan dapatan tersebut, beliau membuat keputusan untuk melakukan wawancara secara bersemuka dengan beberapa ratus peserta yang berhenti. Dalam salah satu wawancara ketika bertanya usia peserta apabila aktif secara seksual, seorang peserta menangis apabila memberitahu bahawa sewaktu usia 4 tahun, dicabul oleh ayahnya sendiri. Terkejut dan tergamam dengan respon tersebut, beliau cuba bertanya soalan yang sama pada peserta lain. Hasilnya, daripada 286 orang peserta yang ditemuramah, hampir semuanya pernah didera secara seksual sewaktu kanak-kanak.

Dapatan kajian ini membuka mata Dr Felliti bahawa obesiti bagi mangsa dera ini bukanlah masalah, sebaliknya satu penyelesaian. Kepada mereka, makan adalah satu penyelesaian. Dalam kes wanita yang telah dirogol, menjadi obes menyebabkannya berasa selamat dan tidak dapat dilihat oleh lelaki. Begitu juga masalah tingkah laku lain seperti penagihan dadah, alkoholisme, kurang aktiviti fizikal dan merokok didapati lebih tinggi pada mereka yang mengalami pengalaman buruk zaman kanak-kanak. Kerana semua ini adalah cara mereka menangani tekanan trauma lampau.

Apabila badan mengingati trauma

Kajian ACEs dan risiko kesihatan disebabkan trauma zaman kanak-kanak mengubah landskap bidang perubatan awam di peringkat global. Ini disebabkan impak pengalaman buruk zaman kanak-kanak memberi kesan kepada statistik semua krisis kesihatan awam seperti kemurungan, penyalahgunaan dadah, kanser, penyakit jantung, diabetes, obesiti dan banyak lagi.

Kanak-kanak yang hidup dalam tekanan bertindak balas kepada dunia sebagai tempat bahaya yang berterusan. Dengan otak mereka berhadapan kebanjiran hormon tekanan dan tidak berfungsi dengan sewajarnya, mereka tidak boleh memberi tumpuan kepada pembelajaran. Mereka ketinggalan pelajaran di sekolah atau gagal membentuk hubungan yang sihat dengan rakan sebaya atau membuat masalah dengan guru dan pengetua kerana mereka tidak dapat mempercayai orang dewasa. Dengan rasa putus asa, rasa bersalah dan kecewa dalam psikologi mereka, mereka sering mendapat kesenangan dalam makanan, alkohol, merokok, seks bebas dan sebagainya.

Mereka tidak menganggap perbuatan ini sebagai masalah. Secara sedar atau tidak sedar, mereka menggunakannya sebagai penyelesaian untuk melarikan diri dari kemurungan, kegelisahan, kemarahan, ketakutan dan rasa malu.

Oleh itu, impak pengalaman buruk zaman kanak-kanak adalah begitu besar sekali bukan sahaja kepada individu tersebut, malah kepada masalah sosial dan ekonomi negara. Kanak-kanak yang terjejas dengan pengalaman buruk zaman kanak-kanak akan muncul dalam semua sistem perkhidmatan manusia sepanjang hayat – zaman kanak-kanak, remaja dan dewasa – sebagai individu dengan masalah kesihatan tingkah laku, pembelajaran, sosial, jenayah, dan masalah kesihatan kronik.

Oleh itu perlindungan kepada kanak-kanak adalah perlindungan kepada kesejahteraan negara dan masyarakat di masa hadapan. Tanpa menangani masalah ACEs atau pengalaman buruk zaman kanak-kanak, segala masalah kesihatan dan sosial yang merebak dalam masyarakat tidak akan dapat ditangani dengan tuntas.


Tip Mencantikkan Bibir

Bagi kebanyakan wanita, bibir mereka adalah bahagian yang sangat penting dan berharga di wajah mereka. Oleh itu, kami akan mencadangkan beberapa tip untuk membantu wanita mengekalkan bibir yang merah dan lembut secara semulajadi.

Minum air dengan banyak

Kita semua perlukan kira-kira dua liter air setiap hari. Minum air secukupnya bukan sahaja memberi kesegaran pada siang hari tetapi juga menghidrat kulit dan bibir.

Hentikan tabiat menjilat

Sesetengah orang biasa menjilat bibir apabila kering. Ini bukan cara yang baik untuk melembutkan bibir kerana menjilat bibir anda merosakkan lapisan pelindung bibir, yang boleh mengeringkan bibir, kata Robert Brodell, MD. Sebaliknya, dengan menggunakan
 lip balm
 dan minum air yang mencukupi akan membuat bibir kita lembut dengan sendiri.

Pengelupasan (exfoliate) apabila perlu

Ada di antara kita yang tidak mengamalkan tabiat ini tetapi bibir harus menjalani pengelupasan  sekali seminggu. Sama ada anda menggunakan produk pengelupasan yang dari kedai atau buatan sendiri, semuanya boleh. Kulit bibir anda sama seperti kulit wajah, pengelupasan kulit membantu menyingkirkan sel kulit bibir yang mati serta menjadikan bibir lembut, licin dan layak dicium.

Jangan lupa untuk melindungi bibir anda

Kebanyakan daripada kita biasanya memakai pelindung matahari untuk kulit tetapi hanya beberapa orang yang ingat untuk melindungi bibir daripada cahaya matahari. Anda tidak boleh menggunakan pelindung matahari untuk bibir, sebaliknya, lip balm dengan SPF akan membantu dalam perlindungan bibir.

Patutkah kita menggunakan gincu matte?

Lipstik matte memang menawan dan menakjubkan, sudah tentu ramai wanita selalu menggunakannya pada majlis khas. Walau bagaimanapun, gincu matte boleh menjadi sangat mengeringkan (yang membantu lipstik ini kekal lama). Jadi bagaimana untuk melindungi bibir anda semasa menggunakan gincu matte kegemaran anda? Sekali lagi, lip balm disyorkan. Sebelum mengenakan gincu matte, wanita harus menggunakan lip balm terlebih dahulu untuk melindungi bibir mereka dari bahan kimia.

Apa lagi yang patut saya lakukan untuk mendapatkan bibir berwarna merah jambu secara semula jadi?

Akhir sekali, sila ingat untuk membersihkan lipstik anda pada penghujung hari. Kebanyakan wanita menggunakan gincu setiap hari tetapi lupa untuk membersihkannya. Cukup untuk meletakkan minyak di bibir anda seperti minyak kelapa, minyak zaitun atau minyak badam untuk membersihkan solekan anda. Melakukan ini bukan sahaja melindungi bibir anda tetapi juga melembapkannya.

Jika anda wanita maka anda perlu mengingati tip ini untuk mendapatkan bibir yang cantik dan layak dicium!


Siapa Yang Wajib Minum Air Gula Ketika Hamil? 7 Kategori Ini Akan Tentukannya!

Semasa sedang hamil, memang akan ada banyak ujian dan pemeriksaan kesihatan yang perlu dilakukan oleh wanita dan ini termasuklah prosedur minum air gula.

Untuk pengetahuan anda,
 prosedur yang juga dikenali sebagai ujian toleransi glukosa (GTT)
 ini dilakukan untuk mendiagnosis penyakit diabetes semasa hamil.

Persoalannya, siapa yang wajib minum air gula ketika hamil? Jom teruskan membaca untuk tahu!

Wanita & diabetes gestasi

Sebelum pergi dengan lebih mendalam lagi, adalah wajar untuk kita semua mengetahui dan mengenali penyakit diabetes ketika hamil ini terlebih dahulu.

Diabetes gestasi ini adalah sejenis keadaan kesihatan di mana tubuh badan seorang wanita mengandung tidak dapat mengatur kadar gula dalam darah.

Disebabkan itu, glukosa tersebut akan selalu berada pada tahap yang tinggi dan ia biasanya akan dapat dikesan pada sekitar trimester terakhir kehamilan.

Kondisi ini dipercayai berlaku ekoran perubahan hormon badan serta kenaikan berat badan yang mungkin terjadi ketika wanita sedang mengandung.

Berita baiknya,
 masalah diabetes gestasi ini biasanya akan hilang
 setelah anda melahirkan anak.

Apa itu prosedur minum air gula ketika hamil?

Bagi mendiagnosis, mengawal dan merawat kondisi ini, ada satu prosedur yang wanita boleh buat pada peringkat awal lagi iaitu ujian toleransi glukosa (GTT).

Ujian ini akan membabitkan wanita perlu minum air gula bagi
membantu mengukur tahap glukosa dalam badan
 dengan cara perbandingan sebelum dan selepas.

Kebiasaannya, anda dikehendaki untuk minum air gula 2 jam sebelum ujian ini dijalankan untuk doktor menilai bagaimana tubuh badan anda memproses glukosa.

Bagi wanita tanpa diabetes, tahap gula dalam darah akan meningkat selepas ambil minuman bergula dan akan kembali normal selepas badan menyerap gula.

Bagi wanita dengan diabetes pula, tahap gula dalam darah tetap akan kekal sama sahaja dan tidak akan menurun walaupun selepas beberapa jam menunggu.

Siapa yang perlu minum air gula ketika hamil?

Persoalannya, siapa yang perlu minum air gula ketika hamil? Adakah setiap wanita mengandung perlu buat?

Buat anda yang mungkin belum tahu, sebenarnya semua wanita hamil dikehendaki untuk menjalani ujian GTT ini sesuai dengan saranan ramai pakar.

Kementerian Kesihatan Malaysia (KKM) juga telah mengeluarkan memo agar para ibu hamil melakukannya sekitar minggu ke-24 sehingga 28 kehamilan.

Prosedur minum air gula ini lebih disarankan untuk dibuat oleh wanita hamil dalam kategori:

Obesiti (BMI lebih daripada 30)

Berusia 25 tahun dan ke atas

Ada sejarah penyakit kencing manis

Ada ahli keluarga menghidap diabetes

Pernah hamil bayi bersaiz besar

Pernah mengalami keguguran janin

Pernah mengalami kematian janin

Jadi, wanita yang termasuk dalam salah satu atau lebih daripada kategori ini sangat dikehendaki untuk minum air gula ketika hamil untuk elak komplikasi lain kelak.

Apa anda perlu tahu sebelum buat ujian ini?

Perkara paling penting yang anda perlu tahu sebelum buat ujian GTT adalah wanita hamil perlu berpuasa pada hari sebelum prosedur ini akan dibuat.

Sebelum prosedur bermula, darah anda akan diambil terlebih dahulu sebelum diberikan minum air gula dengan anggaran (75g glukosa + 250 ml air).

Selepas prosedur berakhir, darah anda akan diambil sekali lagi untuk doktor melihat dan menilai
sama ada anda mengalami diabetes gestasi atau tidak
.

Selain itu, adalah sangat penting untuk anda tahu rasa minuman ini adalah sangat manis dan banyak kes sudah terjadi di mana wanita hamil akan muntah.

Pun begitu, ketahuilah bahawa reaksi mual dan muntah angkara prosedur ini adalah normal dan mungkin  tiada apa yang anda perlu risaukan tentangnya.

Apa perlu buat jika positif diabetes gestasi?

Jika disahkan negatif, maka anda adalah bernasib baik dan wanita hamil boleh meneruskan kehamilan dan kehidupan seharian seperti biasa sahaja.

Namun, jika disahkan positif, maka anda mungkin perlu mengubah cara hidup agar kehamilan dan kehidupan anda selamat serta tidak timbul komplikasi.

Antara
tip-tip untuk mengawal dan merawat diabetes gestasi
 adalah seperti berikut:

Mengamalkan diet sihat dan seimbang

Mengurangkan pengambilan makanan dan minuman bergula

Menurunkan berat badan ketika sedang hamil

Melakukan senaman ringan 30 minit sehari

Paling penting, sentiasa pantau kadar gula dalam darah anda sebagai langkah berjaga-jaga ya!


Nak Pakai Implan Silikon Untuk Besarkan Payudara? Fikirkan Risiko Ini!

Implan silikon telah digunakan untuk tujuan kosmetik sejak tahun 1950 lagi. Berbeza dengan implan lain,
implant
 silikon tidak akan melarutresap ke dalam badan. Sebab itulah, ramai yang memilih untuk memakai implan silikon bagi tujuan kosmetik.

Ia juga banyak digunakan dalam pelbagai prosedur perubatan seperti pembuatan prosthesis dan penggantian injap jantung.

Silikon merupakan sejenis polimer sintetik yang datang dalam bentuk cecair, gel dan getah.

Bahan ini amat sesuai
digunakan untuk tujuan kosmetik
 kerana ia fleksibel dan tahan lasak. Silikon juga boleh didapati dengan kepejalan yang berbeza.

Di manakah implan silikon selalunya digunakan?

Implan jenis silikon selalunya digunakan untuk menyerlahkan kawasan tisu lembut dan bukannya di kawasan yang mempunyai struktur bertulang.

Implan ini akan dimasukkan di dalam badan dan badan pula akan menerimanya sebagai bahan asing. Lama-kelamaan, tisu parut akan tumbuh di sekeliling
implant
 tersebut.

Selalunya, implan ini digunakan untuk menyerlahkan kawasan pipi, dagu, hidung dan rahang.

Silikon juga menjadi pilihan wanita yang ingin membesarkan payudara kerana ia lebih selamat berbanding implan salin. Selain itu, implan jenis ini juga nampak dan rasa lebih semula jadi.

Untuk pengetahuan anda, implan jenis silikon bersifat kekal. Apabila kita semakin tua dan kulit semakin menipis, implan ini akan mula nampak janggal pada kawasan kulit.

Malah, pengguna implan ini juga boleh terkena jangkitan walaupun selepas bertahun-tahun memakai implan.

Walau bagaimanapun, implan jenis silikon lebih mudah untuk dikeluarkan berbanding implan lain kerana ia dikelilingi dengan lapisan silikon yang tidak melekat pada kulit.

Apakah risiko pemakaian implan silikon?

Setiap prosedur mempunyai risikonya yang tersendiri, termasuklah pemakaian implan jenis silikon.

Walaupun begitu, kesan sampingannya tidak serius seperti muncul sebarang ketidakselesaan berlaku sejurus selepas pemakaian. Malah, rasa sakitnya juga akan hilang dalam masa seminggu dua.

Ada beberapa komplikasi yang mungkin berlaku selepas pemakaian implan jenis silikon:

Jangkitan pada kawasan implan.

Sebahagian implan terkeluar dari kulit.

Implan bergerak atau terlipat.

Kawasan sekitar implan (tempat yang dibedah) menjadi keras.

Seroma (cecair berkumpul di bawah kulit).

Luka yang
sukar untuk sembuh
.

Implan pecah atau bocor.

Komplikasi di atas boleh dibetulkan dengan pembedahan tambahan. Jika tidak, pemakai mungkin perlu membuang atau menggantikan implan yang ada dengan implan baharu.

Tambah lagi, pemakai implan payudara mempunyai risiko kecil untuk
menghidap sejenis kanser
 yang dikenali sebagai
breast implant-associated anaplastic large cell lymphoma
 (BIA-ALCL).

Implan jenis silikon dan poliuretana didapati membawa risiko yang terbesar.

Walaupun kanser ini berlaku pada kawasan tisu payudara, namun
ia bukanlah kanser payudara
. Untuk merawat kanser ini, pesakit mungkin perlukan pembedahan, terapi radiasi atau kemoterapi.

Apa yang akan berlaku jika silikon pecah?

Jika implan jenis silikon pecah, pemakainya mungkin tidak akan sedar serta-merta atau tidak akan sedar langsung kerana silikon yang bocor akan terperangkap di kawasan tisu fibrus.

Kondisi ini turut dikenali sebagai kebocoran senyap.

Silikon yang bocor tidak akan menyebabkan masalah kesihatan seperti kanser payudara, masalah reproduktif atau arthritis.

Walau bagaimanapun, implan pecah boleh membuatkan kawasan pembedahan menjadi sakit.

Jika implan ini dipasang pada payudara, implan pecah mungkin akan
menyebabkan payudara berubah saiz
 atau menjadi lebih besar daripada biasa.

Jika ini yang berlaku, doktor akan mencadangkan pembedahan untuk membuang implan tersebut. Implan yang baharu juga boleh dipasang pada masa yang sama.

Ingin memakai implan? Fikir dulu risikonya

Jika anda ingin memakai implan, ada beberapa risiko yang perlu anda fikirkan. Selain dapat menukar rupa bentuk badan, ingatlah:

1.
Implan silikon, terutamanya implan payudara tidak akan kekal selamanya

Implan ini boleh bocor dan ramai yang perlu menukarnya dalam masa 8 hingga 10 tahun.

Malah, bentuk payudara juga akan berubah disebabkan beberapa faktor seperti
kenaikan berat badan
 dan penurunan berat badan.

Sebarang isu pada implan mungkin memerlukan pembedahan tambahan.

2.
Mamogram akan menjadi lebih sukar

Jika anda memakai implan payudara,
mamogram akan menjadi lebih sukar.
 Oleh sebab itu, anda perlu berbincang dengan ahli radiologi yang bertugas sebelum melakukan mamogram.

3.
Implan mungkin akan mengganggu penyusuan

Ada wanita yang boleh terus menyusukan anak selepas pemakaian implan. Namun,
ada wanita yang tidak boleh
.

4.
Anda mungkin perlukan pembedahan tambahan

Kadangkala, pembedahan plastik memerlukan lebih daripada satu prosedur.

Jika anda ingin membuang implan tersebut, anda juga mungkin memerlukan pembedahan tambahan untuk membetulkan struktur muka atau payudara.

Kesimpulan

Memakai implan mempunyai risikonya yang tersendiri. Walau bagaimanapun, implan ini disahkan selamat oleh FDA dan boleh digunakan untuk tujuan kosmetik.

Ramai yang mengakui pemakaian implan silikon nampak dan rasa semula jadi. Walau bagaimanapun, proses pemasangan dan pembuangan perlu dilakukan dengan cara pembedahan.

Namun, pilihan berada di tangan anda.
Jika anda ingin melakukan pembedahan kosmetik
, pastikan anda bertindak mendapatkan informasi yang secukupnya sebelum meneruskan pembedahan.

Selain itu, pilih juga klinik atau hospital yang mempunyai doktor yang bertauliah untuk menjalankan prosedur pembedahan plastik.